Magway ramthen, Myine peng Kyawngkan (ကြောင်ကန်) khua ah mi zapi cycle hna cu\nMagway ramthen, Myine peng Kyawngkan (ကြောင်ကန်) khua ah mi zapi cycle hna cu December 12, zaanlei suimilam 3:00 hrawngah ralhrang phu hna nih meikhangh in an hrawh tiah khuami nih an chim. Khuachung mi nih an ngeihmi kee thum ngei cycle(သုံးဘီး) 1 le cycle 8 cu ralhrang phu hna nih an lak i an kalpi khualeng ah meikhangh in an hrawh tiah khuami pakhat nih cun a chim.\n”Kee thum ngei cycle (သုံးဘီး) 1 le motor cycle 6 cu khualeng ah an kalpi hnu ah meikhangh in an hrawh dih, khuachung ummi mino hna nih an tih caah an zaam dih, cu a zaam mi hna chung cun Kyawngkan (ကြောင်ကန်) khua lawng si lo in an pawnghrawng ummi khuami cheukhat hna zong an zaam, an zaamnak ah khua a sihtuk cang caah harsatnak an tong” tiah khuami pakhat nih cun a chim chap.\nMyanmar ram chungah Covid zawtnak le ralhrang phu hna nih hramhram nawlngeihnak an lak ruangah a lamkip in harsatnak le tumchuknak ton a si, a luancia kum 10 chungah democracy ngah in thanchonak a rak ummi hna zong duhsah in tumchuk lei a panh than, 2005 kum hlanah raktonmi sifah harsatnak lamchung ah phanhthan bantuk a si tiah UNDP nih cathanh a chuah.\nThawngpang dang…..Kan Hnu zarh, Zarhte ni ah khan US ah thlichia a hran ruangah rawhralnak nganpi a chuak i minung 80 leng an thi cang, an umnak hngalh khawh loin minung zeimawzat an um i, mithi hi an karh theo te lai tiah zumh a si. Thlichia hi Arkansas, Illinois, Kentucky, Missouri, Mississipi le Tennessee hna ah a hrang i, kokek rawhralnak faakpi a chuahter, tiah theih a si.\nKentucky State lawng ah hin thlichia hrang nih minung 70 leng nunnak a laak cang. Kentucky Governor Andy Beshear nih cun thlichia hi hmunkip ah a hran ruangah zei tluk in dah rawhralnak a chuahter hgnalh khawh a si rih lo kong le mithi hi a karh lei an panh lai a zumh kong a chim. Governor nih hin Kentucky State pumpi ah State of Emergency a phuan colh.\nIllinois state thlanglei, Edwardsville khua ah cun thlichia hrang nih hin Amazon warehouse a hrawh, Warehouse chung ah hin minung 100 hrawng riantuan mi an um tiah theih a si i, riantuan mi 45 cu him tein an chuak cang. Sinain a tang rih mi zeimawzat cu laachuak ding in bawmhchanhnak tuah cuahmah lio a si. Thlichia hrannak hmun i bawmhchanhnak tuah ding in National Guard hna zong fial an si cang.\nPresident Joe Biden nih cun an ram nih thlichia hran an tuar mi hna lak ah a faak bik mi pakhat a si kong a chim i, mimung nunnak zeizat a liam le zeitluk in dah rawhralnak a canter timi thawng fiang an theih rih lo kong a chim. Thlichia hrannak hmun hna zong tlawn aa timhnak kong President Biden nih hin a chim. Credit The Chin Post\nTanintharrii ramthen, Pulaw peng ah CDM a tuah mi U Thar Win, Ma Saung Myiat Aung le Ma Chu Thiri Naing hna cu →\n← Sagaing ramthen, Myaung (မြောင်) peng December 14 ni ah ralhrang phu chungtel


Zeitik caan ah dah na Nungak hnamh (Kiss) ding a si? – Hakha Cherry\nZeitik caan ah dah na Nungak hnamh (Kiss) ding a si?\nNu tamdeuh cu hnamh”Kiss” hi a uar deuhmi an tam,pa caah ahcun,hnamh hna hi cu a herhnak umlo kan ti khawh men.sinain Nu nihcun,hnamh hi dawtnak lakah an i ruahchan mi thil pakhat a si ve.Cucaah, hi ca hi Nu ca nakin pa caah rel deuh ding le theih a herh deuh mi a si,kan ti lai cu.\nPa caah biathli hei tiko u sih!Nu hi “hnamh” an duh kan ti ko nain Pa nih duhtik caan paoh ah hnamh le mah nih duhning paohin hnamh khi an duh mi si lo.Cucaah, Pa nihcun ka Nungak zeitik caan ah dah ka hnamh lai,zeitik caan ka hnamh ah dah aa lunghmuih: ti theih a herh ngai.\nHnamh hi,phun dang in kan chim ahcun,dawtnak langhternak a si hlei ah,mirang nih “Kiss” Abuaa, Muah Muah tiah aa thlum deuhnak aa dawh bik mi bia in “Kiss” timi hi “Abuaa” le Muah Muah in kan chim tawn.\nAbikin Online chungin aa duh daw mi hna nihcun,”Abuaa” Muah² tihi kan hman bik.A zei si hmanh ah,mah le dl cu an i lawmhank dingah,mah nih mah dawtmi cu,zeitik caan zeitik lio ah dah ka hnamh lai ticu kan theih awk a si’ siko lo ma?..\nCucaah,duh sah tein a tanglei hi rel law,ka Nungak zeitik caan ahdah ka hnamh lai ti ruat bu tein,tlang khat hnu tlang khat in van rel ta.\nNa Nungaknu na hnamh tikah,hi lio caan ah hin hnamh khawh i zuam. Rel 1.A thinlung a buaituk lio a lungdonghnak an chimh i a ngaihchiat lio ah khin,na lungrethei ti hlah mu; Keimah na pawngah ka um ko,rak ka zum ko nikhatkhat ahcun a tlamtling te ko lai tiin,duh sah tein a calsam hei piak pah in,a hmur teah va hnam. Khi lio caan khi a lungretheihnak a intuarmi vialte chikkhat a philh ter khawh i, ruahchan nak thar a neih tthan khawh caan a si.\nRuahpi surlak ah nan pahnih lawng nan um lio caan,a taksa hna an kih i a khua a sik pah cang ti na theih ah khin,na cavorhlei kut in hngawngin kup law,a hmai ding tein zoh law na kehlei kutin a khaabe muaipah in duhsah tein a hmur le na hmur ton ter law na mit i chin, cun Amah zong nih a mit aa chinh lai i,cutin nan i hnamh mi nih,na Nungak nu a khuasih nak le a kihnak vialte a lum ter dih lai.a caah lumnak petu nikhua na si ko lai.\nNan pahnih in hmunkhat nan tthut tti lio caan,mi tampi umnak zongah siko seh’a fawinak cun lakphakti nan din tti lio caan ti bantuk ah khin,a theihlo kar ti bantuk ahkhin,ruah lopi ah’ a cal ah hnamh hei hnam dak. Cu tin na hnamhnak nih na dawtmi nih a ka dawttuk mi hmai ningzak lo tein ka cungah dawtnak a langhter ngam ti ruat in,a hmai a hngal lai i nan tthut chung ah a hmai a mirh ter peng tu,damnak sii ttha a si lai.\nZan Suimilam 11 le 12 kar lak i nanmah pahnih lawng nan um lio te ah khin,i hnam usih,hnamh kan duh!kan hnam kho lai maw? Dawt, tiah halnak in na dawt mi kut tlai law rek pah a hmasa bikah,a hmai le a mit ah hnam tim loin duhsah tein na mit nih a hngawng le a ttang hrawnghrang zoh seh,titin duhsah in a mit le na mit aa ton tiang,na dawt mithmai va zoh peng. Nan mit aa ton in dawt tuzan cu zoh kan cim lo. Naa dawhtuk tiah a thlummi bia he a mit laifang zoh i zuam. Khi tikah cun na dawt thinlung cu duhsah tein a lin ziahmah lai i ningzak nawn in a mit hmai a mirh lai,khi lio caan te ah khin ziahmah tein a hmur ah Nangmah nih hnam hmasa,cu tin na hnamhnak nih na dawt thinlung ah, Vawlei cungah kaa dawhbik ko rua,a caah hin hitlukin ma ka dawh tiah, Amah le mah lungmuih nak a pek i na cungah,an duhnak a tthan ter.\nRian nan ttuan tti. Siloah, pakhatkhat nan tuah tti nan um tti lio caan,nan i manh lo lio caan zongah,ruah lo piin a cal ah maw’ silo a hmai ah dek va hnam. Khi nih khin na dl thaabatnak a dam ter piin ah,a philh khawh lomi na dawtnak ah an cang lai.\nNan i ton kaa teah hnamhnak in nan i ton dih hnu nan i tthen lai te i’ a hmur ah maw” silo a biang ah maw”a cal ah dik voikhat tein,”dak’ tiah hei hnam ta tawn. Khi nih khin nan i tthen hnu ah Amah lawng a mirh ter i, coffee a din pah zong,a ihpah zong a eipah zongah a ruah mi dawtnak an si tawn.\nZeitik caan paoh ah a caan a remnak i na dawtmi na hnamh khawh paoh ah khin,kan dawttuk ti bia chim philh hlah. Na hnamh dihin kan dawttuk na timi bia nih,na dawt thinlung ah Vawlei chung chawva vialte nakin a sunglawi bikmi bia fang le bia thlum an si tawn.\nKhah, hi phun 7 hi na tuah khawh ahcun,na dawtmi nih fawi tein an tthen in an kal tak kho lai lo.. na zumh lo cun a tu Dl na neih liomi,silo na neih tikah,va tuah chun te.\nKum 2021 caah tinhmi na ngei maw? Kumthar thlen lai dah na bawh rih lai?


Laitlang Hmunkip Ah Ralkap An Fak Cang, An Tam Ngai Ngai Cang Ralring Tein – Buanchukcho\nLaitlang khua hmunkip nawn ah ralkap an vaak, hmunhma lak cia bantuk in an um cang. Kan hnu zarh dongh ah Kalaymyo in a rak kai mi ralkap 200 leng zong an umnak fiangfai in theih a si lo. Falam an lonh hnu in, Ke in hmun dangdang cio ah an kal hna ti a si.\nCun nizaan le tihni zong ah a pehpeh in Laitlang, Thantlang lei ah Helicopter an rak zuang, Matupi lei zong in Helicopter in an rak zuang ti asi.\nNihin zong ah Ramthlo khua ah ralhrang rallokap 100 hrawng an phan than. Ramthlo khua ah ralhrang rallokap mawtaw panga le ke in minung 100 hrawng nihin suimilam 11:40AM hrawngah an phan tiah theih asi. Khoi ka lei ah an kal lai fianghlang in theih asi lo.\nRalkap pawl hi, Hakha pawng, Thantlang peng chung hrawng ah ke in kal hna sehlaw, hmunhma khuar cang hna sehlaw a dawh, atu tiang ah Laitlang lei ah ralkap a rak kai mi an tlawm ti lo, a si nain an umnak sat theih loin an vakvai dih. Khuachung ah a lut mi hi cu a tlawm deuh tete an si hna i a tamtuk cu khuachung zong ah hmuh an si lo tiah Laitlang lei in thawngpang kan theih. Ralring tein um thiam a biapi ngai ngai tiah forhfialnak an kan tar ter mi asi. Vom


Tutan cu Tial Cung Thang nih CNF thantar hrim hrim a hman a herh – Chintanbo\nAugust 23, 2021 admin CHINNEWS 0\nTial Cung Thang le Aung La Nsang hna cu Union of Myanmar aiawh in MMA a thongh mi an si. An i thongh i teinak an hmuh tik ah Union of Myanmar flag a hmang mi an si ti cu kan theih dih. Kan Union of Myanmar cu Min Aung Hliang nih avoi 3 nak ralkap uknak kuttang ah February ni 1, 2021 ah a kan uk than.\nAung La Nsang cu tu nai te July 30, 2021 ah a thongh i teinak a hmuh. A luancia mi caan ah Aung La NSang le Tial Cung Thang nih teinak a rak hmuh ah cun Myanmar thantar cu vawlei cung pumpi hmai ah langher nak a rak tuah tawn. Natein a tutan teinak a hmuh ah cun Myanmar Flag kha a hmang lo ti cu fiang tein kan rak hmuh cio. Aung La Nsang nih Myanmar thantar a hman ah cun ralkap uknak ka duh ti he a suallam a khat mi a si. Cu caah a rak hmang lo.\nBiaktak ti ah cun Aung La Nsang hi kachin miphun a si caah Kachin miphun/ram thantar hi a hman ding a si. Ka chim duh mi cu kachin ramkulh thantar hi a si lo. Kachin Independence Army(KIA/KIO) thantar hi kachin miphun thantar cu a si i a rak hman awk bak a si. Natein Aung La Nsang nih cu a rak hmang lo, Miphun thantar um lo in teinak hmuh hi a sual lam a um lo.\nTial Cung Thang hi tutan August thla, ni 27 a thongh nak ah cun Kan Chin miphun thantar hi vawlei cung pumpi theih hngalh dih ding in langhter seh law a tha lai. Kan Chin ramkulh thantar hi Chin miphun kan sinak thantar a si lo. Chin National Front thantar hi kan Chin miphun (Chin National) thantar a si. Tial Cung Thang nih Chinram le Chin miphun thantar hi a aiawh ding bak a si.\nCu caah CNF thantar a hman a si ah cun Tial Chung Thang nih hmai lei ah Federal ram a si ding mi Chinram ka dirpi a ti duh nak a si. Federal ram si ding mi mah le ram, holh, biaknak thantar cu federal ram si nak kan hmuh hlan ah vawlei cung pi nih Kan Chinram flag cu a thladem in an hmuh ti nak a si cang lai. Aung La Nsang bantuk in a mah miphun thantar hman lo in a um sual ah cun a poi tak tak mi a si.\nNote. CNF Thantar salute pek in Chin mino tampi Chinram caah an nun nak a pe mi an tam tuk cang. Tu CNA/CDF hna zong hi CNF thantar tang ah training a kai mi le dohthlennak a tuah mi lawng te kan si dih. Nang tah Tial Cung Thang nih kan Chin ram/miphun kan sinak a langhter tu CNF thantar hi hmang seh ti na duh ve lo maw? Na duh ah cun a hman nak hnga forhfial a hau.\nSalai, Johnson C.Thabawi


NLD LE USDP CU KALTAAK AN HAU CANG: SIZUNG RIANTTUANTU LE DR HNA NIH – The Chinlung Post\nSeptember 5, 2020 admin Chin 0\n2020 Novembar AH hIn Chin Mi Nih Zeiparty Dah Vote Kan Peek Ah A That Lai Tha Tein Van Tuak Hna Usih. A tu hi kawlram pumpi thimnak cu a ni cun 59 lawng a tang cang mi ah hn biatak tein Chn miphun hna nih khua kan ruah i kan tuak cikcek a hau cang mi a si, kum 5 hngah hi a sautuk mi a si tikha theih cio hna usih law lungfim tein kan miphun le ram caah vote pek kan thiamnak lai mah hi rel izuam hna usih.\nZei party dah vote kan peek ah a that lai? Kawlram cu nan theih cio bantuk in 2010 Kum in USDP nih a kan hruai. President ah Theinsein a si i Democracy phung in an kan hruai.Zalon nak tampi a um. Ralkap Cozah lio nak in tampi thlen nak a tuah. Kuli phurh le tlangriantuan vialte a um ti loh. A tu ah Mitampi nih USDP vote nan pek ah cun kuli nan phur than lai ti hi a dik bak lo mi si. Theinsein chan lio ah an hrawh dih cg mi si.\nRalkap uk lio ah Simcard ting15 a rak si i Mirum taktak mi lawng nih phone an rak i tleih khawh mi kha President Theinsein nih 1000 tiäng a tum ter khawh ca ah kawlram mivial te nih a tu ah phone kan hman khawh dih cg. Ralkap uk lio ah motorcar ting 1000 hna a rak si mi zg kha Theinsein Cozah nih ting 200 ting 300 tiäng an tum ter khawh ve i a tu ah motorcar a nei kho mi an tam tuk cang.\nSifah nak zawrter nak zong an tuah. Lothlo mi ca ah tangka coih nak zg an rak tuah. Theinsein Cozah Kum 5 an tuan chung ah Cozah Riantuan Lahkhah Voi 3 an karh khawh. Thancho nak tampi an tuan mi a um. Sohlohzi lam poh pe 30 Kau in an cawh i Khuate kar lak lam pe 21 Kau in tampi an cawh manh. Sianginn tampi an sak. Hlei tampi an donh. Peace process Biatak te in an tuah ca ah a tu CNF le kawlralkap zong dai te in nihin tiäng an um kho.\nLairam ah hnangam te in khua kan sa kho cg. Mah hi president Theinsein thawng in a si. A mah belte cu Tlangcung mi nih kan duh bik mi Federal democracy kong Zeihmanh an ceih kho lo. Centralization in an kan uk i state ah Nawl neih nak Pakhat hmanh an kan pe duh lo. Department Kip ah ralkap Bawipawl kha a lu ah an chiah dih hna. Myone ohchohzihmu nih an kan uk i kawl le ralkap bawi lawng te nih Myone ohchohzihmu rian an tuan dih.Department officer poh cu kawl lawng te an si.\nZiknawh ei hmuar nak a tamtuk. Report tuah zg ah an mah le an mah an i tanpi dih i action lak a um bal lo. Mizapi kan lungfah can a tam tuk. Kawl Ram chung thil chuak vialte hi ralkap Bawi pawl le a Cozah riantuan mi nih an duh poh in an i zuar.Cu ca ah a tu Kawlram mi rum ti mi hi ralkap bawi tampi an i tel. Tender sok tik ah tangka tampi a pe kho mi lawng nih an rak hmuh khawh. Cozah rian sok zg ah tangka tampi a pe mi hna lawng nih an hmuh khawh.\nMah bantuk kong ah report tuah zg ah a zizut a um bal lo. A tawi nak in chim ah cun Kawlram chung thil chuak vialte cu ralbawi ca lawng te an rak si i ralbawi vialte cu an rum dih. 2015 a Voi 2 nak election a hung um than. Daw Aung San Suhci hruai mi NLD party nih ‘Thlen caan a cu cang’ tlangtar in an van au ciammam i Kawlram mi vialte nih NLD party ah Me an pek dih ca ah 2016 in NLD an kan hruai than ve.\nThancho nak tampi an tuan khawh ve mi a um.corruption Biatak te in an doh ca ah USDP chan nak in ziknawh a tlawm deuh . Corruption kong ah NLD nih an tuan khawh deuh tuk. Rithaisi khap nak Kong ah NLD nih tam tuk an tuan khawh. Rithaisi a zuar mi tamtuk an tlaih cang hna. Cu ca ah Rithaisi a zuar mi an tlawm deuh cang. Thancho nak tampi an tuan khawh ve. Sizung tampi an sak. Sianginn tampi an sak.\nKattaza lam tampi an tuah. Hlei thami tam tuk an donh. Sipuazi ah NLD nak in USDP nih tampi an tuan khawh deuh. World Bank nih Kawlram sipuazi (GDP Growth rate) sipuazi thanchonak lei a record ning ah 2014 ah GDP 8% le 2015 ah 7.3% ah a rak si nain NLD cozah a kai hnu ah 2016 ah 6.5% in 2017 ah 5.9% in 2018 ah 6.8% in 2019 kum ah 6.3% in 2020 ah 1.5% in tiang a tla.\nMah hi zoh law NLD Cozah nak in USDP nih thancho nak tampi an tuan khawh deuh ti hi a fiang tuk. NLD Cozah uk hnu ah Kawlram pumpi ah thancho nak a zor deuh tuk ti a fiang. Zei bantuk sipuazi hmanh a tha mi a um ti loh. 2015 hlan ah Aungsansuhci nih kan ram kan sifah tuk ruang ah Ramdang ah kan ram mi no vialte Sal rian an tuan dih,kan uk nak a chiat tuk ca ah a si i kan mah nih Cozah kan tuan khawh ah cun kan ram chung ah Riantuan ding tampi kan ser lai i kan ram ah kan kir ter dih hna lai ti ah a rak au pi tawn.\nA si na in a tu ah kan ram chung ah Riantuan ding an ser khawh hlei lo ca ah Kawlram Mino tam tuk Ram leng ah an chuak than hoi. Cozah Riantuan mi Lahkhah hi Asian level in kan pek hna lai ti ah a au pi tawn mi zg kha a tu tiäng ah Voikhat 30000 lawng a karh khawh rih. Ram daihnak hi NLD nak in USDP nih tampi an tuan khawh deuh. USDP chan ah Hriamtlai phu 8 he minsen an thut khawh i a tu NLD Cozah nih phu 2 he lawng minsen an thut khawh rih.\nNLD Cozah chan ah Hriamtlai pawl he remdaih nak Kong ah rian an tuan khawh mi a tlawm tuk. A tu naicem 2020 August 21 min sen an thut mi zg ah khan Tlangcung Hriamtlai pawl nih kum70 reng lo an doh hnawhchan cem mi State constitution mah state cio in kan ser lai an ti mi kha NLD le ralkap nih an pomkhawh lo ca ah ceih than te ding in an chiah than.\nTlangcung mi vialte nih Aungsansuhci kan rak i bochan tuk mi kha a biapi cem mi ah cun ralkap he an rak i dang bak lo. Mah ka zawn ah hin NLD party a molhchih mi pawl nih an lungfim ngai ding a si cang. Aungsansuhci nih vice president a kan pek mi hi cu a kan dawt ca ah maw a si deuh hnga. Cite a kan liah dah si deuh hnga ti zg hi ruah deuh a hau cg. A taktak ah cun vice president nak in kan miphun nih a herh deuh mi cu state constitution mah te in ser i mah te in kan ram hruai hi a let 100 in a tha deuh mi si.\nA let 100 in kan ram ca ah thancho nak kan tuan khawh deuh tuk lai. USDP le NLD nih thancho nak an tuah khawh lo mi ah a biapi bik cu Mizapi ca ah Pawcawm nak an tuah khawh lo mi hi a si. Mizapi Pawcawm nak ah USDP le NLD nih Pakhat hmanh an Kan bomh khawh lo tik ah Mizapi cu zei hmanh kan tuah khawh mi a um lo. Vawlei cung ramvialte hi Cozah nih an ram mi Pawcawm nak ah loan a phunphun an coih dih hna.\nDum tuah nak le leikuang tuah nak ah siseh, satil zuatnak ah siseh an coih hna i kum 10 cham ding Kum 30 cham ding ti bantuk in a karh tlawmpal te in an lak hna. Inn sak nak le motorcar cawk nak le fim cawn nak tiäng in loan an pek dih hna. Cu ca ah sifak santlailo ca ah cawm nak a fawi i Mirum tampi ah an i chuah kho. Cu ca ah cun mah bantuk sifak santlailo ca ah zei hmanh a tuah kho lo mi USDP le NLD cu ME pek an phu hrimhrim lo.\nA tu ah Kawlram le Thailand ramri myawadi ah motorcar ting 30 in cawk khawh a si ko na in Kawlram Cozah nih license man tamtuk a lak ca ah license nei mi cu ting 300 reng lo a si. NLD zg nih an remh duh hlei lo. Mah bantuk Cozah a tha tuk ko a ti rih mi cu Zeihmanh a thei rih lo mi NLD party a molhchih mi kan si rih ti rak i thei cang uh. USDP lio ah Sizung ah si a lak in tampi an rak pek tawn mi hna kha a tu NLD kai hnu ah si tlangkhat hmanh a lak in pek a um ti loh.\nSizung Riantuan mi Sazama te le Dr te nih mizaw cung ah dawtnak an nei bak lo. Department Kip ah ziknawh nak a um dih. Tangka lo in Zeihmanh tuah khawh a si lo. Cozah Riantuan mi Lahkhah an karh khawh lo ruang hna ah a si. Cu ca ah Aungsansuhci nih ‘Thlen caan a cu cang ‘ ti ah a rak aupi lengmang mi cu Naal tuk bia a rak si. NLD chan ah Zeihmanh ai thleng mi a um lo. Cu ca ah kawl Mifim tampi nih NLD party cu THLI party လေပါတီ an ti tawn.\nNLD nih kan hnu ah khan Naypyitaw ah Inn hmun tampi an i phaw hna i Kawlram ah an thangchia ngai. A si na in Aungsan suhci a molhchih mi tampi nih cun an nawl neih lio a si ca ah an i lak awk a si ko an ti ve. A si na in USDP nih Vawlei an rak i lak lio ah khan an rak thang chiat tuk hna. Chinchin pekthang cu CNLD Party in Thantlang Pyine 1 ah zuam a timh tik ah a Pasal kawl a si ti ah NLD pawl le CNP pawl nih an soisel ngai.\nA si na in Aungsan suhci a Pasal mirangpa a si mi cu an soisel duh lo. Mah bantuk lungput kha midik mitha lungput a si bal lo. Kawlram chung ah Inn license tuah tik ah Kum tampi an rau tawn. cu ca ah Mizapi inn sak duh mi le inn zuar duh mi ca ah har nak tamtuk kan tong lengmang.Thil chia poh kha ralkap an puh hna i thil tha poh kha NLD tuah dih ah an ruah peng rih.\nAungsan suhci hi pathian bantuk ah a ruat mi pawl nih State constitutions ser nak a duh lo mi zg a tha ko an ti thiamthiam ko rih. Laimiphun nak in suhci an dawt deuh tuk.Theinsein nih 100 pek nak cun suhci 20 pek ah ai lawm deuh ding kawlram chung ah an tamtuk mi nih hin Ram thlen nak a donh tuk. Zei department hmanh ah thlen nak 1 hmanh an tuah kho lo.\nChin NLD nih cun CNLD nih federal democracy in uk nak in suhci nih centralization uk an duh deuh tuk lai. CNLD nih Chinram uk nak in suhci kuttang ah Sal riantuan a duh deuh mi Chin NLD pawl an tamtuk. NLD nih zeitik hmanh ah phunghrampi a remh kho ti lai lo ti zg hi an hngal rih lo. NLD hi Mihrut zangtlaih in tlaih ding a si ti lo. NLD nak in tha deuh tuk in rian a tuan kho ding Mifim mithiam an tam tuk cg ti hi hngalh can a cu ve cang.\nNLD CEC pawl hi Kum 80 hrawng lawng te an si dih cg. Chan a dawi kho ti lo mi outdated cg mi lawng te an si cg. NLD CEC hi Ralkap Bawi hlun an tam deuh. Cu ca ah cun USDP lawng hi ralkap Party an si lo. NLD zg an si ve ko.NLD nih article 261 remh an duh bak lo. Center in Pyine cozah kan tlai kho hna lai lo an ti. NLD nih centralization bak in an kan uk. Pyine cozah Nawl Pakhat hmanh an nei lo.\nRian fial chukcho mi lawng an si. Vawlei cung Ram tampi nih Aungsan suhci minthat nak an pek mi an chuh than cg. Kawlram Mifim tampi nih NLD Cozah Riantuan ning an lung tling ti lo. Tlangcung party dihlak nih NLD an dirpi ti lo. SNLD party chairman KhunthunOo kha 2015 thim hlan ah Suhci nih thlakhat Voikhat a ton tawn na in NLD nih Cozah an tlaih hnu ah Voikhat hmanh a tong duh ti lo.\n2020 thimnak ah Tlangcung party dihlak lungrual te in an um dih cg ca ah NLD lawng nih Cozah an ser kho ti lai lo ti a fiang tuk cang. Kawl hmanh nih NLD Riantuan khawh lo ning an hnabei a dong tuk cang. NLD lawng nih Cozah an ser kho ti lai lo ti hi a fiang tuk cang. Cucaah cun 2020 Kawlram thimnak ah cun USDP le NLD cu me pek awk tlak an si bak ti lo ti hi kan i fian a hau cang. Chin miphun le ram thatnak ding ah hin kan mah miphun zawn le Ram zawn taktak cu kan miphun party a si mi CNLD Party lawng nih a tuah khawh lai ca ah Laimiphun vialte nih lungrual tein CNLD Party hi kan dihlak tein ME pe dih cang hna usih. Credit: Pu Tin Duh Thang


CHIN RAM LE CHINMI CAAH PARTY MAW MIPHUN DAH? – THE CHINLAND POST\nCHIN RAM LE CHINMI CAAH PARTY MAW MIPHUN DAH?\nThe Chinland Post| 2018 February 3| 2015 kum harnak kan ton lio ah 2017 tiang ramleng ramchung le cozah nih chim le rel cawk lo in an kan bomhnak hi a ho miphun a ho khua le bu ti hmanh zapi nih kan hngal kho hna lo. Kei hoi cu ka nunchung ah cham khawh ding an si lo. Cu hna lakah kan unau a simi Mizo i an kan bawmhnak tangka hi a tamtuk ve.\nRuahlo piin mincimh harnak an ton ve zong cu theih le hngalh kan si hoi lo. HRC nih bomhnak an kawl i an hmuhnak cazin ka hmuh. Bu nih Cheuhra cheukhat in pekmi lawng a si, pumpak min a um lo ka sia a herh ko. Anmah bomhnak vial ka cohlan i, kei nih unau khat kan si nak ka langhtrer khawh ve lo mi hi ka lung a ka father. Sang upa nih tawlrel hna seh law ka sitawk tein min a um ve hnga ka ti.\nHmailei ah hi nak in bomhchanh a herhmi an um len rih lai kan unau Mizo pawl kan bomh mi hna nak in let hnih in bawmh a herhmi le kan bawmhchanh mi hna cu Chin ram le Chinmi caah a hram a fek, apur, a tlu kho ti lo mi Chin mi kan suttung pi a si hnga mi a si. Hi suttung nih harsatnak phuntling tuar le an nunnak tiang pek in an tuan mi hi a tak in a chuahkhawh lonak caah nihin ni tiangin an kham-khen mi le an tihbik mi an si. A dik ko ti a fiannak cu Thantlang peng khuate hauleng ah CNF/A kan khua ah luh kan duh lo tiah ca an tar ter mi hna khan a si.\nThuk deuh le kau deuh in a ruat lo tu nih Chinmi kan pa le nih ruah setsai lo in Pinlung cahren an tuah mi kha sal kan cannak tu a si tiah ca an chuah. Ram daihnak cah an rak thlah mi Rev.Sang Awi (tlei cia) a tlun ka te ah bia ka va hal i a ka lehnak cu Aung San le na pa le nih Pinlung cahren an rak tuah mi a tak in a chuah khawhnak caah an thisen tiang a luannak hi a si a ka ti, ka lung hna a ka ngamter.\nMah cu FEDERAL a si. Kawlram ralkap cozah nih an rak tihmi hna cu ramtang um Chin mi kan suttung pi hi an si. An si bantuk in ramchung ummi nih kan tih kan huat ve mi hna cu ralkap cozah kha an rak si ve. A dik mi a si ko hi capar hi a tawi khawh chung a biapi mi le a herh taktak mi lawng in ka tial mi an si. Careltu nih rak pehtonh cio ko u mu. Caan le thil sining a hun i thleng i USDP cozah an kai ah khan ralkap bawizik a si ve mi Thein Sein cu Tamadah ah a hung cang.\nThein Sein nih cun tlangcung hriamtlai pawl he remdaihnak min an tial hnu ni rau lo teah mithi le minung an i ton than bang kum 20 ring lo chungkhar he nung nain aa then cio mi kan fanau hna cu kan mitthli rual he hmurka siloin Hakha zaatlang lam tlum loin kan don hna ni kha philh khawh loin Laimi tuanbia sung a rung si te lai.\nMitthli rual he lawng siloin baleu sumsal le muko laihla lailaam le hlaremhnak he kutzatial tlaih in kan don mi hna kha kum tampi rawltam tihal harnak phunkip tuar in le an thisen tiang chin ram le chin miphun cah a rak luang i an chuahkehnak ram le nupa sinah a hung kan phan than kho mi hna kha Party an si lo. Ram le miphun cah a tuantu CNF/A an si kha lungfim cio awk kan si. Laimi kan Pathian hi a tha tuk, kan khua ah lut hlah uh kan in duh hna lo an rak ti mi hna kha Hakha Pyidaungsuh khualbuk Vuanci reng asi mi lawng nih ih zau nak ah Chin Vuanci pawl he bia phunkip an rel ti ve cang.\nHi zong hi Chin ram cu Chinmi kut ah zalong herzang tein a um te lai nak a si ko hnga lo maw? Hi hna bawmchan tu hi a bik in Thantlang peng mi an si bantuk in harsatnak, hremtuarnak a ing cang mi zong an si fawn. Remdaihnak min an tial hnu Chin ram ah Muka tualbuk tein khua an sak i eidin an harnak le Thantlang peng nih an bawmhchanhnak hna CNF/A nih an chimmi a dik mi a si ko.\nAung San nih party in Pinlung conference a au lo. Miphun in a rak auh i an bia a tlamtling colh ko. A fanu Suu Kyi nih Miphun siloin Party in a auh ve i voihnih Conference pi an tuah cang nain tlangcung mi nih an tumtah bik mi Federal a mui a de rih lo. A ruang cu Party a simi NLD Cozah le Cozah a rak si ve mi USDP a tlangpi cun ralkap bu le Kawl mi bu ti usilaw kan palh tuk lem lai lo. Miphun in pakhat hmanh telh lo a si cah Party cu an party cah tuan phung a si bantuk in miphun zong cu a miphun cah a tuantu zungzal an si.\nPyidaungsuh Cozah a can khawh nak zong cu Party siloin Miphun a si mi Chin, Kachin, Shan nih min an tial nak thawng in a si ko. Cu ve bang in Chin ram ah hitihin hanchonak te te a hung lut mi vialte hi a ho party le pumpak hal nak thawng hmanh in kan hmuh mi a si lo. Kanmah CNF/A le Cozah min kan tial hnu in a chuak mi lawngte a si tiah Col. Solomon nih Hakha Post ah a chim. Chin National Day zong a fiang tuk.\nKa bia ka hren cang lai. Chin ram le Chin miphun nih zalong duhdim tein Nuhrin Covo Federal Uknak hi an nunnak pek in nihin ni tiang raltha tein a dir a chim ngam mi cu party an si lo. CNF/A hi an si ko cah Chin mi zapi nih hngalh ve in an thaithawh le an zanriah tal cu Cozah a silo mi Hakha mifim luban ah sermi hna siseh, biaknak lei in a kan hruaitu nih khua le ram miphun zawnruahnak he tawlrel khuakhan in mah le si khawh tawk cio in pek le bawmhchannak hi kan tuah pi ve cang hna sehlaw Chin Miphun suttung nih nawl ngei luban ah an cang kho lai i ram kip um kan fanau hna fim ngeitu zong kan ram par ter tu ceu ter tu ah an cang kho dih ko lai ti ruahchannak nganpi he ka tial hnawhchan bik cu a si.\nPu Khua Kung,\nBiakilh: Hi cabia cu catialtu pumpak hmuhning le ruahning in tialmi a si.\nPrevious 2018 January 31 Zan Thlapa Thisen Hmelchunh Le Bible Cathiang Bia\nNext Hakha Khuanu Khuapa Committee Nih A Langhtermi Thil Pathum (3)


Previous Article Seoul National University In Salai Bawi Hlei Hu Le Chinland Post Online Biaruahnak\nNext Article Zophei Miss Zuamnak, USA Ah Pakhatnak Hmumi Leng Rem Hniang He Chikhat Biaruahnak\nTCP: Laimi ah pathawng minthang kan in ngeih chunhmi na si bantuk in zapi hmai ah zeipawl dah na thawnnak na langhter khawh?\nLTC: Aw si, zapi hmai ah ka langhter khawh cemmi hna cu; Motor fami hri in hnuh, rawleinak khengdei caku bang thleh, ung (cocoanut) a romi ka kut bakin a hawng ka kheh dih, innkhar ah hmanmi ngamu thir hna hri hrual bang in hrual, India vanlawng bel khap 9 ah ti khat te in chiah i ka haa in sehchih i cawi, ka keng cung ah facang dip 10 chiah i a tangah thir zum chiah tbk… an si. Nain, mizapi hmai ah van langhter khawh lomi tete zong an um len ve tahchunhnak ah lo lak i mau hna a hram bakin phawi ti pawl an si.\nTCP: Hibantuk in na thawn hi zeitik caan in dah a si cang?\nLTC: Tuanbia bang in vun in chim ko sehlaw mu…\nTCP: Aw si van chim ko.\nLTC: 2006 kum lio hin ka hawipa nih cozah khamhmi lo (forest) a rak khangh. Cu ah cun ka hawipa cu ka rak bawmh ve caah thong an ka thlak. Mah cu Sangau thong ah a si. Thonginn chung ah innkaa hrenh khumh in le ka kut ke hna zong thir cincik in an ka hren khip khap. Cu lio cun ka senten saling a si caah, ka pawng kal a chuak. Thong hngaktu pawl ka auh len hna i hohmanh nih an theih lo. An ka hrenh khumhnak hmun i zunpi van kal ti cu ka sia a rem lo caah ka kut ah an hrenmi thir cincik cu ka thazaang in ka chah. Cun, ka ke zong cu ka chah ve. Leng chuah kai tim i innkaa hrenh khumhmi ka si tikah thong kulhmi thir cu ka kut in ka kaam i pawng ah ka kal. Pawng kal ka kir pah ah thong vengtu pa nih a ka hmuh i ‘ziah mahti khan lengah na chuah’ a ka ti. Ka pawng kal chuak tuk cang i pei kan auh len hna i hohmanh nih nan theih lo cu ka ti. Va lut than a ka ti i thong chung cun ka lut than. Vun chuak than hnik a ka ti i fawite in thir cu ka kaam than i ka chuak. Cu lioah thong vengtu pa nih a ka hrem cang rua lai ka ti nain a kut par te hmanh in a ka tong lo…he…he… van that ah kan ti ko lai ta mah thong vengtu pa hi Aizawl mi a rak si.\nCuti thong chung in ka chuah hnu 2007 kum ah Mizoram pumpi ah Mizoram Record an timi (zapi hmaiah thawnnak hmuhsaknak) an tuah. Cu an tuahmi ah cun Sangau thong i ka sining a rak hmutu Aizawl palek pa nih cun thawng a ka thanh. Zuamnak ah cun ka kal i Mizoram pumpi ah pakhatnak ka la. Tukum 2016 tiang hin keimah bantuk Mizoram ah a thawngmi an um rih lo. Cun, 2011 kum lio khan India ram State 7 ah zuamnak a um than i Mizoram mipi 30 nih an ka zulh. Cu zongah cun pakhatnak laksawng ka ngah. Mah ah ka hmuhmi tangkaa vialte cu kan khua biakinn saknak ah ka hlut dih ve.\nTCP: Mah tluk lawmmam in na thawn hi zeiruang bik ahdah si hnga?\nLTC: Hi biahalnak zong hi tuanbia bantuk in chim than ko ning law. Ka ngakchiat lio ah hin kan khua ah thlacam bu (hlim bu) hna nih hin an rak timi cu kan khua in hin Samson bantuk micak pathawng a rak chuak te lai an ti. Cun, Thantlang Chin National Day lio an ka sawm zongah Thantlang khua pitar pakhat nih Samson bantuk mithawng hi kanmah Laimi chung ah tiral lei in an rak chuak te lai ti a hmuhnak kong zong a rak ka chimh.\nNan ka hmuh ko i, ka muisam in cun pumrua zong a fa mite ka si ko. Sifak te ka si tikah dinei zong a thawmi ka ei kho lo. Lai rawl le Lai meh te lawng a eimi ka si ko. Ka thawn ti kai theih bik cu Pathian thawng lawng in a si.\nTCP: Tu nai na van chimmi ah thlacam bu pawl nih Samson bang mithawng kan Laimi ah a chuak te lai an in ti caah maw tu hi na sam zong sau nawnte in nai zuah? Na sam zuahmi kongah chim na duhmi?\nLTC: Samson bang mithawng ti ruangah ka sam kai zuahmi cu a si lo. Nain, ka sam kong ah hin cun chimding ka ngei ve. Kum 19 ka si lioah hin kan innhmai ah ka hawile nih ka sam an ka meh. Mah an meh ciami tiltawt cu ka nu nih hnawm a phiahnak ah a phiah chih i mei in a duah. Mei in a duah bakin keimah zong zarh khat chung tho kho loin ka rak zaw. Cun, tu zongah hin ka sam kai hriah i a tlami tete mei ka khangh ahcun nikhat chung hna ka zaw tibantuk in ka um. Cucaah, tu cu ka sam kai hriah fate mei ah peih ngam ti loin a hlonh in ka hlonh cang.\nTCP: Na rawl eidin ning kong tah?\nLTC: Hlan ah cun fang pawng 4 hi voi khat ei ah ka ei dih tawn. Cun, ar pacang sa hna khi keimah lawng bak in a ruh pakhat hmanh tang lo in ka thuat khawh dih. Tu cu tlawmpal ka ei tlawm deuh cang.\nTCP: Nangmah na pu le kan ti hnga maw, nan cikawr hrim ah tah nangmah bang mithawng an rak um bal maw?\nLTC: Ka nu le ka pi nih cun an rak ka chim tawn. Keimah nakin ka pu le pawl hi a let bakin an thawng deuh an ti. Annih cu lo ah an hmuhmi cakei, chiandeih hna zong hrimnaam pakhat hmanh tel loin an kaa tiang an rak bauh khawh an ti.\nTCP: Biadang ah Mizoram ummi ahcun Lai holh na thiam ngai ee?\nLTC: Aw si, kan chungkhar hrimhrim ah hin Mizo holh nakin Lai holh hi kan hman deuhmi si. Cun, kan tuanbia hrimhrim zongah kan nih Lawngtlai cu Thantlang peng in a van peem kan si. Cucaah, Mizoram ah hei um hmanh sehlaw Mizo ka si lo Laipa ka si ko.\nTCP: TCP ca reltu sin biacah na duhmi?\nLTC: Careltu sin biacah ka duhmi cu; cunglei zongah tampi ka chim cang bang khan Laipa ka si tikah vawleicung ah hin Laimi pawl kan thawnnak hi miphun dang hmai ah langhter ka duh. Vawleicung kan Laimi pawl nih hin an umnak cio ah hung ka au kho hna sehlaw miphun dang hmai hrimhrim ah Laipa kan thawnnak le Laimi ca lungphun ka duh. Ka nu le ka pa, ka pi le ka pu hna zong Lai an si tikah Mizo min ngeih nakin Laimi min ngeih in lungphung tial ka duh deuhmi si.\nTCP: Laipa pathawng ciammam. Lai miphun ca tuanbia lungphun na kan tialpiak te hrim lai ti ruahchannak kan ngei. Na caan na kan tenhpiak caah na cungah kan lung aa lawm.\nLTC: Si, kei zong Laimi ah Media pakhat nih mahbantuk in tonnak caan nan ka ngeih ve caah nan cungah kaa lawm tuk ve.\nTonnak tuahtu : Pabawi\nTonnak hmun : Kalay


Congratulations: Run Hup (Dwe Hup) Lawmhpi Cio Hna U Sih Asunglawi Tuk Hringhran – Chin World News Evening\nCongratulations: Run Hup (Dwe Hup) Lawmhpi Cio Hna U Sih Asunglawi Tuk Hringhran\nFebruary 4, 2020 Salai Van Chin News\nCongratulations, Run Hup (Dwe Hup)! ICBM Scholarship a hmu i Hakha ah Tanghra a awngmi Run Hup (Dwe Hup) cu Kalay University zong ah pehzulh in ICBM scholarship pek a si. Pathian lamhruainak thawngin 2020 January thla chungah B.Sc. (Maths) degree a lak khawh caah Pathian min thiang kan thangthat i a cung zong ah kan i lawm. ICBM scholarship a hmumi college siangngakchia hna lakah a hmasa bik degree a hmutu a si. Gangaw peng Mauk khua ah a ummi a si. Bawipa nih hmailei a lamthluan ah thluachuahnak he lam hruai chin ko seh!\nICBM riantuannak chungah college siangngakchia scholarship hi Khrihfabu, Nubu, Mino, Church School, pumpak chungkhar ti in a petu (a bawmtu) tete an um hna. Run Hup (Dwe Hup) hi CBCUSA GS hlun a simi Rev. Dr. C. Duh Kam chungkhar nih an i zohmi (scholarship pekmi) a si. Kum 4 chung a zohkhenhtu Rev. Dr. C. Duh Kam chungkhar cungah lunglawmhnak tampi kan ngei. Bawipa nih an chungkhar thluachuahnak pe chin ko hna seh!\nNihin (Feb. 3, 2020) cu Pathian lamhruainak thawngin HCMF nih sianginn saknak nawl peknak hmun ah hmunchunh rian domhnak caah Pathian sin thlacamnak kan ngei kho. ICBM Hakha Building Committee chungtel kan pale le sianginn sak dingin rian pekmi (contract pekmi) Rung Family Construction Company Ltd. i tuanvo ngeitu hna an i tel kho.\nHBA GS (HCMF Chairman zong a simi) Rev. Joel Nawl Cung Lian nih rian thawknak caah thla a cam. Kan pale dihlak cungah kan i lawm tuk. Bawipa nih thluachuahnak pe chin ko hna seh! Rung Family Construction Co., Ltd. cung zong ah kan i lawm. An lim tiang tluang tein an tuan khawh nakhnga Bawipa nih lamhruai hna sehlaw, thluachuahnak pe chin ko hna seh! Credit: ICBM\nPu Zo Ram Thang Rengthlang Nih Mual A Kan Liam Taak Cu Ngaih A Chia Hringhran Ko Ee A Nun Lioah Hla A Sakmi Vun Ngaih Hmanh” Kan Ruak Cungah An Ṭap Ve Te Lai” Video\nWow! Valentine’s Day Hlathar A Chuak Darling Ngei Lomi Caah Asi-Video


Tlangpi Khuami Tlangvaal Cung Bawi Bik caah kan sian tawk kut samh cio hna usih – Chin World News Evening\nVawlei ramkip ah a ummi Chin miphun hna Malaysia ah ralzam dirhmun in a ummi accident tong mizaw harsatnak a tongmi caah bawmhnak kan in hal than hna. Malaysia Lokeyew sang ah a ummi tlangval Cung Bawi Bik cu a luancia mi October 5, 2020 ni ah khan lam a tannak ah Motor nih a pah i a ke pakhat a kiak. Lungfim loin anbulance nih sizung ah an rak kalpi.\nSizung a um lio ah a hohmanh pehtlaihnak a tuah kho hna lo. A phone ai ken lo caah ho hmanh pehtlaihnak a tuah kho hna lo. Cuticun mi bawmtu hna nih an inn ah an rak chiah. A ke ai hliamnak a dam kho hlei lo i Ampang sizung ah kal than ding a si. Ampang sizung nih a tlawmbik RM – 25,000 a dih lai tiah an rak ti. Sizung kalnak ding tangka a ngei lo ruang ah a tu hi lungrethei le vansang in an inn ah a um lio a si.\nAccident ton ning: Kan Unau a si mi Malaysia ralzaam in a um mi Tlangpi khua Pu Ngun Ceu (tleicia) le Pi Sui Ci (Thantlang khuasa) hna i an fapa Cung Bawi Bik cu 5/10/2020 ni ah ramlak meh-hang a zalh nak in a tlun pah ah mawtaw nih a pah i a ngal hmun thum in a kiak.\nGofoundme timi hmeh piak law, bawmhnak pek khawh a si lai. Cun, a cunglei i pehtlaihnak kan chiahmi ahhin pehtlaih khawh an si lai.\nNote: A cunglei langhtermi pehtlaihnak pin ah na umnak he aa naihmi CYOM riantuantu sin paoh ah pek khawh a si lai. Chirhchan-CYOM


US Democratic Party Nih An Hruai Tthan Asi Ahcun,US Khrihfa Mi Caah Tihnung Asimi Ding Pawl – Chuncha News\nZatlang nunphung kongah Republican party le Democratic party cu an ruahnak a dang ngaingai. Republican party nih cun thit-umhnak [ Same Sex Marriage ] timi cu nu le pa lawngah a si ding a si. Nu le nu, pa le pa thit-umhnak le sualnak poahpoah an pom lo. Nau thlak, nau hrawh zong an pom lo. Cucaah Pro Life ti zongah an ti hna.\nDemocratic party nih cun Nu le nu, pa le pa thit-umhnak le sualnak zong an pom. Nau thlak, nau hrawh zong a poi ah an chia lo, cucaah “Pro Choice” ti zongah an ti hna. Democratic nih hin meithal hi ri khiah in ngeihter an duh hna. Tha tein background check hnu ah a nunning a thianghlim mi lawng meithal tlaihnak nawl le cawknak nawl pek an duh hna. Asinain Republican nih cun meithal tlaih cu mah le mah I vennak le himnak caah a si tiin meithal itlaih le ngeih an duh.\nThawngpang dang<<President Donald Trump cu Democrats party hruaitu hna nih President nawlngeihnak hmang in Ukraine President Volodymyr Zelensky cu Democratic party presidential candidate, Joe Biden le a fapa Hunter Biden sualnak kawl a fial caah phung a buar ti in impeachment tuah dingah timhtuahnak an ngeih lio a si. Joe Biden Fapa Hunter Biden cu 2014 April 18 ah khan Ukraine ram I zinan company pakhat a simi Burisma Holdings company ah board of directors in rian a rak tuan. Mah company a ngeitu cu, Ukraine ram I, vuanci hlun pakhat a si vemi, Mykola ZIochevsky ta a rak si. ZLochesky cu Ukaraine Prsident hlun Viktor Yanukovych tangah vauci a rak tuanmi a si. Viktor Yanukovych cu Russia lei ttang a si caah an ram ah buainak a chuak, US lei a ttanhmi pawl nih dohdalnak an tuah I, buainak nganpi a chuah caah Russia ralkap nih Ukraine ram cu luhnawh dingin nawl a pek caah President sinak Viktor Yanukovych cu an dawi caah Russia ram ah a zaammi a si.\nViktor Yanukovych cu an dawi hnu ah amah he a pethlaimi business vialte cu cozah thar nih tax an pek le pek lo, ziknawh eihmuar nak an tuah le tuah lo hlathlainak rak tuah a si. Mah lio ah Joe Biden cu Vice President a tuan lio a si. A fapa Hunter Biden nih Board of Director a tuannak Burisma Holding Company zong cu cozah thar nih tax an pe maw pe lo, hlan lio cozah nih ngunkuai tthumhnak an tuah piak hna le tuah piak lo, chekhlat dingah Viktor Shokin timi pa cu prosecutor general rian an rak pek. Hlathlainak an tuah lioh chekhlattu, Viktor Shokin rian bawmtu pa, Vitaliy Kasko cu an riantunning a nuar tuk caah le an chekhlat ning a lungtlin lo caah a rian in aa phuak. Mi tampi an zumhning ah Viktor Shokin nih hin eihmuarnak a tuah caah Burisman company nih eihmuarnak a tuahmi an kawl kho lo tiah an zumh.\nUS Vice President a simi, Joe Biden nih a fapa sualnak a kawl lengmang tu, Viktor Shokin nan phuah lo ahcun US nih Ukraine bawmh dingmi US$ 1.Bilion cu ka tlaih lai tiah Januarty 23, 2018 lio ah video record pakhat ah a rak chimmi a um. Viktor Shokin cu prosecutor sinak in Ukraine cozah nih a phuah hnu ah Joe Biden fapa director a tuannak Burisma company tazacuainak zong cu an rak ngol piak hna.\nJoe Biden nih April 25, US presidential cuh dingah thawng a thanh. Hunter Biden zong cu Spring lio khan Burisman company in a chuak ve. Company in a chuah ni thla atu tiangah Burisman company nih an chim duh lo, an thuh piak. Mah an chim duh lomi nih an din lonak a langhter tiah an zumh. Joe Biden Presidential cuh a timh hlan in a fapa a chuah a si ahcun Donald Trump hi a sualnak a thiang colh ding a si hnga.\nMay 19, 2019 ah khan President Donald Trump cu Fox News nih interview an tuah lio ah, Joe Biden nih a fapa Hunter Biden cu tazacuai lo dingah Prosecutor Shokin cu phuah dingah pressure a pek tiah a chim. July 24, 2019 ni ah Special Counsel Robert Mueller nih Russia nih President Donnald Trump cu 2016 Presidient thimnak ah an bawmh le bawmh lo report cu congress ah fianternak a rak tuah I, Donald Trump cu impeachment tuah tlak a sualnak an hmu lo. Mah ruangah Democrats pawl cu an thin a hung, an lung a tlin lo caah President Trump cu phundang in a sualnak kawl hram an thawk colh than.\nJuly 25, 2019 ah khan Trump nih nih Ukraine President Zelensky cu Joe Biden fapa, Hunter Biden nih Zurisma zinan company I director a rak tuannak kong a hal chihmi kong cu CIA ah spy a rak tuanmi a si lai tiah an ruahmi Whistle Blower nih August ni 12 ah khan the inspector general of the intelligence community ah report a tuah caah atu bantuk in thil a chuahnak hi a si. President Trump zong nih Ukraine President Zelensty he minutes 30 chung an I chonhnak vialte cu zapi hmuh ding in a chuahpi lawlaw.\nSeptember 24 ah House Democrats pawl nih President Trump cu a nawlngeihnak hmang in Presidential candidate Joe Biden sualnak cu ramdang mi hmang in a fial hna caah phung a buar ti in Impeachment tuah dingah an thawk colh ve.\nPresident Trump nih Joe Biden fapa nih eihmar ziknawhnak a tuah le tuah lo ka hlatmi a si lo. Corruption an tuah le tuah lo kong ka hlathlaimi a si, China cozah zong nih Joe Biden techung nih eihmuarnak an tuah le tuah lo hlathlainak an tuah ding a si tiah October 3, ah khan a chim chap.\nHouse ah Trump sual kawlnak an chuhapi mi cu House committee minung 6 nih hlathlainak a tuahmi vialte cu House Judiciary committee ah an chuahpi lai. House Judiciary committee nih an chuahpi mi cu House Representative hna nih debate an tuah hnu ah vote an thlak lai. House Representative palai cheu hnih ah cheukhat nak tam deuh, simple majority nih an tei ahcun impeachment cu senate ah an chuahpi lai. House ah hin Democrat s 235 an um I, Republican 197 lawng an um . Cucaah Democrats cu minung an tam deuh caah fawi tein an pass lai tiah zumh a si.\nHouse I an pass mi cu Supreme court hruainak in Senate ah an chuahpi than lai I, Senate palai minung 100 chungah cheu thum cheu hnih, minung 67 nih President cu a sual tiah thimfung an hhlak hnu lawngah President Donald Trump cu a rian in phuah khawh a si lai. US senate ah hin Republican 53 an um I, Democrats 47 an um caah Democrats nih vote 67 hmuh khawh dingmi cu a si khawhnak lam a tlawm taktakmi a si. Republican Senator minung 20 nih Donald Trump an doh than I, Democrats lei I an ttan lawnglawng ah President Donald Trump cu President sinak in an dawi khawh lai.


US a hninh bak ko; Joe Biden nih Vice President caah a thim lai an ti mi fapa nih Trump a tanh. Aruang\nUN Ambassador a rak si cang mi le Obama President a si lio ah Cabinet member a rak ttuan cang mi, Susan Rice fapa nih anu le Democrat kaltak in Trump a dirpi ning nih USA a hninh bak ko.\nUSA cu mahle zumnak le minung pakhat policy hi an nih upat ngai mi a si caah mah bantuk in a a fapa he politic ah an zum ning a khat lo ruangah a nu zong nih zeihman a soisel lo\nFormer UN Ambassador Susan Rice nih a chim mi cu politic nak in thisen hi a thawn deuh hlei ah a chah deuh tiin nithum ni interview a tuahnak ah a chim\n“Kum 23 a si lio mi fapa ka ngei, ka dawttuk mi a si, a politic cu keimah politic le ka chungkhar politic he cung a khat lo tak tak tiin NPR sin ah a chim. Ka fapa le keimah policy kongah i rem lonak tampi a um. a za tein a si lo, natein amah nih a ka dawt i, keimah zong nih ka dawt ve tiah a chim\nRice, kum 2009-2013 tiang US ambassador to the United Nations a rak ttuan cang mi a si i, cun security adviser caah 2013 to 2017 a rak ttuan cang mi a si. Amah hi Politic lei ah saupi rian a rak ttuan cang mi a si caah Joe Biden V-President caah a duhtu an tam ngai mi\nA fapa John David Rice-Cameron, hi Rresident of the Stanford College Republicans a si i, Trump President a si than khawhnak ding caah vawi tampi program a rak tawh rel tawn tu a si. Mino a si nain Ruplican lei nih an nih bohchan ngai mi pakhat a si ve. Mah bantuk in a nu le amah karlah ah buainak a um caah anu hi Vice President ding caah thim a si lai maw sai lo ti cu a fiang rih lo\nUS hi vawlei cung ramkip caah a pawimawh tuk mi ram a si ti hi kan zum ve ve. Hawikawm tha ram ngei a her ti kan zum ve ve, Russia le China lakah him tein USA um khawhnak ding caah rian ttuan ti kan duh ve ve,\nKan zumnak a khat lo mi cu, keimah nih mah le duh thimnak hi a biapi ah ka chia i, a mah ni nun a hlut ning hi a biapi ah a chia, mah hi kan zumnak a khat lonak cu a si tiah a chim.\nA chim duh nak cu Democrat a si caah nauhrawh, nudawk, padawk ti pawl a cohlan i, natein a fapa nih cun a cohlan lo. Susan Rice hi Joe Biden nih V- President caah a thim lai tiah a zum mi an tam ngai i, Amah hi caan saupi politic lei ah rian a rak ttuan cang mi a si caah Joe Biden bawmtu thatbik a si lai ti hi Democrat lei nih an zum bik mi a si. Credit- Foxnews\nBe the first to comment on "US a hninh bak ko; Joe Biden nih Vice President caah a thim lai an ti mi fapa nih Trump a tanh. Aruang"


A poi taktak: Falam ummi nan chungkhat rak chim cio hna uh thawngchia ngai a si – Chin World News Evening\nA poi taktak: Falam ummi nan chungkhat rak chim cio hna uh thawngchia ngai a si\nJanuary 12, 2021 Salai Van Chin News\nBreaking News: Tuzing Falam inn kanghnak ah a kal ve mi pakhat telh, minung pathum sin in COVID-19 zawtnak hmuh. 2021 January 12 zing suimilaam 3:00 le 4:00 karlak i Falam khuapi, khuachung lam aa tonnak hmun i inn kanghnak ah a kal i rian a tuan ve mi pa pakhat le minung pahnih dihlak fonh minung pathum sin in COVID-19 zawtnak hmuh a si tiah kan theih.\nHi kong he pehtlai in rian ngei pakhat nih, “Atu zawtnak hmuh thar mi hi an dihlak ah minung pathum an si. An pathum ning in Falam i Tonzaang pa zawtnak hmuh mi pa he Falam Golf (kouh-ti) kun honnak ah Glof an tu ti hna. Zawtnak hmuh mi he Glof an tuk ti hna ca ah amah he aa naihniam mi poh zawtnak kan chek hna i atu minung pathum sin in zawtnak kan hmuh hi a si. An pathum ning in Falam khuachung ah a ummi an si,” tiah a chim.\nChin Ramkulh chung COVID-19 zawtnak a chuah ka 2020 March 23 in nihin tiang ah zawtnak ngei minung 339 an si cang. Atu Falam i zawtnak hmuh mi pathum chung ah pakhat hi Falam Sipin Zung Lutlai pakhat aa tel. Zawtnak hmuh mi minung pathum hna chung ah pakhat hi tuzing inn kanghnak hmun ah a kal ve i rian zong tlawmpal a tuanpi ve hna. Cun, atu hi Sipin zung riantuan zong an dihlak in zawtnak an chek lio hna tiah kan theih.\nMyanmar ram chung ah nihin tiang COVID-19 zawtnak ngei dihlak 131,186, zawtnak in a dam than mi minung 114,609 le zawtnak in a thi mi minung 2,858 an si cang tiah 2021 January 11 zaan suimilaam 8:00 ah Ramkomh Ngandamnak Zung nih a thanh. Source: The Hakha Post\n2021 January 8:30 update news: Falam ah inn 6 a kaang, tarnu pahnih an thi, thilri sing 80 leng man a ciam. Falam khua, January 12 zinglei suimilaam 4:10 hrawng ah Falam Lamtonnak ah inn 6 a kaang i kumkhua upa tarnu pahnih a kanghchih hna, thilri sing 850,000 man hrawng a ciam, tiah kan theih.\n2021 kum January thla chung ah atu hi a voi hnihnak inn kangh a can hi a si. Hakha Khuathar zong ah 2021 January 9, zaan 11:00 hrawng ah inn 3 a kaang i Seven Star kedan dawr ngeitu U Than Wai zong a kanghchih tiah, tiah kan theih. Source: The Hakha Times\nTwitter cu an lo cang ai i ngaichih dawh an si cang\nTrump Le Biden A Vote Tu Hna Duhnak Lungput A Fiang Cang


Pastor David Lah hi minung lei hmuhning ahcun a mual a pho ti khawh a si: Aruang cu\n“CoronaVirus hi scientist nih an sermi chemical, a leak mi a si” tiah evidence a lomi cu, a si taktak bantuk in a sermon i, ngaitu tampi Lungaw-ttawm in a chiah hna. “ ziah, upat ngaimi cawnpiaktu nih mahbantuk pi cu a chim hnga,” tiah comments an pek cio.\nA von pehmi ah “If you hear the sermon of God, the virus will never come to you, I declare it with the soul of Jesus Christ.” a ti rih. Asinain a chimtu lila cung ah Virus a phak tikah ruah ding a tam. Minung lei sining ahcun mualpho cazin ah chiah khawh a si. TB Joshua nih “US President ah Hillary Clinton a tling lai. Pathian nih a ka chimh” a ti nain a tak a phan tikah Trump a tling diam. Cucaah, Minung tampi nih false teacher ah an ruah colh bantuk kha a si.\nLaimi tampi hi miphun le biaknak kong ah kan Lung a rang deuh in a lang. Tedim ah Covid 19 an hmuh kong an thanh tikah, “a dik lai lo. Chin miphun an kan namneh a si” tiah tampi nan zai colh. “Racism” a si tiah nan tlikpi. Nain “ caan/times” nih nan palh an hngalhter hna.\nAtu Pastor David Lah kong ah “biaknak thleidan a si” tiah “religious discrimination” lei ah nan tlikpi colh hawi. Zeithil paoh hi a context hi zoh hmasa peng a ttha. Cun, amah context chung ah comments pek thiam zong hi a biapi ngai fawn. Zeithil paoh hi, a Context zoh loin, “racism le biaknak thleidan” lei rumro ah zei paoh kan merh ahcun, cucu kan miphun caah thiltha a si lo, ka ti.\nCovid 19 Virus in a zawmi cu vawlei pumpi ah 2 millions an phan cang. A thimi hi 126,812 an phan cang. Laimi chungkhar sin zong ah a phak cuahmah ve cang caah, ileng kai kha hrial bak rih ko hna usih. Iralrin hi si/medicine thabik a si ko. Nuam tein ilengkai khawhnak niceu ttha kan hmuh zau ko lai.- Zasang Cinzah\nNote: A ttial mi hi like le Comment pawl zoh tikha mi nih tha an ti ngai caah le mabantuk article te te hi tampi kan rel khawhnak ding caah ka vun thla mi a si\nBe the first to comment on "Pastor David Lah hi minung lei hmuhning ahcun a mual a pho ti khawh a si: Aruang cu"


Myanmar Ram Ah Amah Pasal Bak A Si Mi Cu Midang Pahnih I Sawm In Zan Ah A Thah Ter Hna – Thechinlungnews\nMyanmar Ram Ah Amah Pasal Bak A Si Mi Cu Midang Pahnih I Sawm In Zan Ah A Thah Ter Hna\nKaren ramkulh Myawady myone Metta Lin Myaing khua ah nutung pakhat nih cun, a pasal a si mi bak cu, midang minung pahnih ai sawm hna i zan ah a thli tein a thah ter hna. November 29 i thilcang mi a si i, December 8 lawngah biahman le thawngpang cu theih chuah a si.\nMyo Aye cu November 29 zingah an inn kutka hram bak ah nam i tuk nak hliamhma he a thi cia in a ruak in an hmuh i, palik sin ah theihter colh a si hnu ah, palik pawl an rak phan colh ve. Palik pawl nih cun a nupi Zani cu bia an van hal tik ah Daw Zani nih cun “Kei cu inn hnulei ah ka it i, ka pasal cu inn hmailei ah a it. Zing ka van thawh tik ah cun ka pasal cu nam tuk nak hliamhma he a thi cia in ka char mi a si tiah a ti.\nPalik pawl nih cun Myo Aye thattu si ding i an zumh mi cu theitawk chuah in an kawl cuahmah, an dothlat lengmang nain, a nupi Daw Zani ti dah lo cu lunghrinh mi an nei loh i, December 8 ahcun hrocer chih buin bia an hal than ti a si. Cutikah cun a tih tuk cang hna i, Daw Zani zong cu thil sual a tuah mi vialte kong ah cun ai phuang dih i minung pahnih ai sawm hna i a pasal an thah nak kong cu a chim dih ve.\nCu bantuk a tuah nak a ruang ah Daw Zani nih cun ” Ka pasal cu a thinlung a chia tuk i, khawika hmun zong ah kalter a ka siang loh, thawngtla mi ka lo cang i a ka vuak lengmang ruang ah ka tuar kho ti loh i hi bantuk thil ka tuah mi hi a si tiah a ti.\nDaw Zani nih biahman ai phuan hnu cun a sawm mi minung pahnih zong an va tleih colh hna i, Myawady i a um mi Wai Naing Phyo ( kum 20 ) le Moe Min Thant ( kum 33 ) an si. An pathum in palik pawl nih cun thawnginn ah an khumh hna i lainawng case an siam piak hna.( News Journal )\nBe the first to comment on "Myanmar Ram Ah Amah Pasal Bak A Si Mi Cu Midang Pahnih I Sawm In Zan Ah A Thah Ter Hna"


Ram Tin Thei Nih Hmailei Chin Mi Caah Tlang Holh Kong A Chim Mi Hi Ruah Phu Ngai A Si – Chin 11 News\nRam Tin Thei Nih Hmailei Chin Mi Caah Tlang Holh Kong A Chim Mi Hi Ruah Phu Ngai A Si\nCatialtu: Ram Tin Thei\nUS lei CYONA tonpumhnak, talkshow tibantuk le ram dangdang i mino kan cawlcanghnak ka zoh tik ah; Chin kan common language (Tlangholh) hi English asi te lai tihi ka hmuh khawhmi asi. Mah cucu a thluamthlam a hung lai ngaite cang.\nRamdang i mino pengtlang dangdang an hawikom rual hna he an iton tik ah English an hmang hna. Mahcu lawngah an biaruah a thaw, an ikom kho hna.\nNai ah Salai Ceu Bik Thawng nih ramdang khuasa Chin milu (Developed countries he Developing countries he) milu relnak buaktlak in a tuahmi ah; milu 250,000 fai hi ramdang ah khua kan sa hna. Hihnu kum 20 ahcun Chin State i milu he aa khingkhang ngai in kan si te lai. Mah cucu EU, North America, Australia/New Zealand le Asia ram cheukhat i mino 80% cu Mirang holh in kan ichawnbia kho hna.\nKan Mino hna tonpumhnak i hman awk ah Hakha holh nih a tlinhlo; a ruangcu mahle pengtlang cio in holh kan ngei dih hna lengah Laiholh thiamlo an tam ; Kawlholh in asi kho tilo; a ruangcu ramdang thang mino nih Kawlholh an thiamlo. Cu caah kan zapi in lungfianmi le hman khawhmi cu Mirangholh (English) hi asi.\nAtu zong asi cuahmah cang. Kan duh zong duhlo zongah mah cucu kan pom a haumi ah a cang.


Lamzawh le CDM ka doh bal lo, thazaang ka pek zungzal. Atu zong ka tanpi peng ko. – Hakha Cherry\nLamzawh le CDM ka doh bal lo, thazaang ka pek zungzal. Atu zong ka tanpi peng ko.\nRalkap cu sachia bantuk an si, hmurka in ‘kan in duh hna lo, kan uk hlah u’ timi cu zei pacik ah an rel lai lo. Sachia cu hmurka men in a za ti lo caah meithal hmang in tei a hau. Hiti ka chim tikah lamzawh le CDM a herh lo ka tinak si lo, meithal dothlennak a bawmtu an si ve.\nTlangmi cu miphun ralkap kan ngei dih cang, ready kan si, keimah pumpak zong. Nain, tlangmi lawng nih meithal in kan doh ahcun kan tei kho lai lo, Kawlmi hrimhrim nih meithal in an thuat ve a haumi a si.\nKawlmi zong nih meithal in an thuat ngam ve tung lo ahcun ralkap cozah tei khawh nak lam a um lo, CDM le lamzawh sandah piah cu fachuaksual Min Aung Hlaing uico rual nih zei an rel ti lo cu ta.Credit-Salai Lungthli Tum\nYangon ah Ralkap nih an Luh Hnawh Lio ah Mizo Nu Inncung in a Tla


Bayern Munich cu Bernabeu ah sungh ding in an ra hrimhrim lai lo – LAICOMM\nBayern Munich cu Bernabeu ah sungh ding in an ra hrimhrim lai lo\nReal Madrid club ah coach a tuan mi Zidane nih Champion League Simi Final ah an ral a si mi Bayern Munich cu a thangthat hna i an mah he kan i tonnak ah a luan cia record pawl nih thathnem nak a chuah pi lai lo. Real Madrid le Bayern Munich cu Champion League semi final a voihnih nak cu Santiago Bernabeu Celtuar ah an i zuam than cang lai.\nChampion League kum (3) peh tiang lak dingin timhtuahnak a ngei mi Zidane nih Bayern Munich nih minutes (90) chung ah harnak tampi a kan pe kho tu ding zanglek minung thatha a ngei mi an si pin ah tih nung taktak mi zong an si fawn.Tu zaan kan i celh ding kong ah Zidane nih “Anmah nih Champion League semi final lonh in Final phak khawhnak ding ruahchannak tampi an nei rih. An nih cu a thawnglian mi an si pin ah zanglek minung thatha a ngei mi an si caah tih nung taktak an si fawn. Cun Bernabeu ah harnak zei hmanh pek lo in cun an kan um hrimhrim lai lo” tiah Bayern Munich cu a conglomh hna.\nReal Madrid le Bayern Munich cu Champion League a hnubik voi (6) tiang a tong mi an si i Real Madrid nih an rak tei deuh hna. Bayern Munich cu Real Madrid he an i ton fa te inn a tin lenmangmi an si. Semi Final voi khat nak an i celh nak ah Real Madrid nih (1-2) in an rak tei hna.\n“Goal tuan te in khumh khawh kan i zuam lai, a voi khatnak kan i celhh ah a thabik in kan rak i celh kho i, a tu zong a thabik in celh than ding in timhtuahnak kan ngei cang tiah” a chim chap. Real Madrid lei ah cun Carvajal lawng a khong mi a si.\n“Ka nau le pawl cu (Substitution) a Yian ah thu hna hmanh seh law chuih ding caah ready tein timhcia an si dih ko. Thaizing caah timhtuahnak tlawm te lawng kan ngei cang i zei dah kan tuah khawh lai ti cu a rauh hlan an nan mit in nan hmuh te ko lai tiah” Zidane nih a ti.\nPrevious Frience Ram ah Europa League cu Arsenal fans pawl caah lakpiak dingin Petit nih Arsen Winger sinah forhfialnak bia a chim\nNext Barcelona nih Laliga ah Teinak an hmuhmi chungin 36% teinak an hmuh cu Messi thawng in a si\n“C.Ronaldo cu a hlanbantuk in a cawlcangkho ti lo” Graeme Souness’s\nReal Madrid nih zuar hna seh tiah a duh piakmi zaanglek pa (5) cu Ronaldo nih a chim\nVoikhat te hmanh sungh lo in avoi (25) nak Laliga Champion a co tu Barcelona\nSalah nih Golden Boot a co cang\n2018 chungah Ronaldo nih a tuahmi khuaruahhar pa (10)\nCopyright © 2016. Created by Dennis Ram Peng Thang. Powered by CHIN IT.


PATHIAN I DUHNAK TUAH A DUHMI\nPathian i Duhnak tuah kha nan Duhnak\nngan bikah a chiami cu\nPathian nih nan Duhnak cu\na tlinter lai. [Mat. 5:6]\nBaibal leh hlan deuh micun; „Dinnak kha rawlṭam le tihal bangin aduh mi cu Lung lawmmi nan va sihna dah! Zeicaticun nan khim lai,“ ti asi. Minung i kan duh nakah ngan le ṭhawn bik cu rawlṭam le tihal hi an si caah mahhe cun tahchunh an si. Mahhi Tahchunhnak hi Salm ṭialtu Pa zong nih arak hmanmi asi ve;\nSazuk nih Rialti dai angaih\nmaw Pathiang nangmah cu ka in ngai.\nmaw a nungmi Pathian, nangmah cu\ntihal bangin ka in hal, ati. [Salm 42: 1,2a]\nTihal le Rawlṭam ahngal bal lo mihna le Ram cun hi Bawi Jesuh chimmi Bia hi a Sullam hngalh awkah ahar ngaingai ko lai. Sihmansehlaw kannih Laimi cu Misifak le Mirethei hi kan si zungzalhna caah a Sullam hngalh hi kan caah ahar lo. Rawlṭam cu zei dah alawh tikha kan hngalh zungzal ko i Chosang le Nilin lak i kai le Tihal cu zei dah alawh tikha kan philh khawh bal lomi asi. Cu bantuk cun Pathian i Duhnak tuah cu duh u, tihi Bawi Jesuh chim duhmi cu asi. Qua Vadis an timi Baisikup chungah Rom tlangval Pa pakhat nih Krifami Ngaknu dawh ngai pakhat kha aduh. Mah tlangval Pa cu Krifa asi lo caah khan Ngaknu nute nih zeihmanah arel lo i tlangval Pa cu a Lung afak ngaingai. Zeiti tuah awkhlei cu ahngalh lo caah Ngaknu nute cu athli tein an ipumh nakah khan azulh tawn i cu an ipumh nakah cun Pu Peter i Phung chim kha atheih ve. Pu Peter i Phung chimmi Bia cu ṭha tein angaih tikah a Lung kha ahun ithleng i ka Nunnak hin Jesuh Krih dah biapi bikcem arak sie e, tikha ahun hngalh. Cu tikah cun ka rak Nunning hing kha cu a dih lakin raithawinak Biakṭheng cungah khangh i a tharin nun ding ka si tikha a Lung ahung pem i cuticun amah zong cu Bawi Jesuh zultu pakhat cun ahung cang. Aṭha maw ṭha lo ti idothlat men hi Krifa si asi rih lo. Krifa taktak nicun; „Kei ka cacun Nunnak cu Krih asi ko,“ arak ti. [Fili 1:21] A duhhrim hrimin kan duh awk asi.\nMirang Phung thlukah „Duhnak aum sicun Lam aum,“ [Where there’s a will there’s a way] ti asi. Cu bantukin kan Krifa si nakah kan Tlam tlin khawh tawn lonak zong hi kan rak duh taktak lo caah asi tawn. Cucacun hi Cawnpiaknak nih a kan fialmi cu Pathian i Duhnak tuah kha a duhin duhhrim hrim ko u! tihi asi.\nPathian i Duhnak tuah ati tikah a cheuchum. A cheubang lawngin ti siloin a dihlakin aning piin ti asi. Thil ava tlin khawh ve loning zia hi von ruat hmanh usih! Micheu khat cu Ziaza leiin zeihmanh soi awk an um lo. An ding lo Zu, an ikah lo Phe, an fir lo, Nu le Pa cungah Sualnak an tuah lo. Mi an hleng lo, Lihbia zong an chim lo. Hiti heiruah tikah cun Mithiang taktak an si. Sihmansehlaw mahhna cu mi cungah Zaangfahnak zeihmanh an ngei lo, mizeihmanh nih an thilrit le Tlam tlin lonak kha an chim ngam hnain an phuan hnawh ngam pekhna lo. Cun micheu ve cu Tlam tlin lonak tampi an ngei, an ding an ei, Bia chia zong an chim, Nu le Pa sual naklei zongah an isum lo. An sual le tlin lonak cu hmuh fawite an si ko. Sinain Mihar le Misual mihna an va ton hmuhhna tikah an ihruk liomi Angki zong an iphoih i an pekhna ko. An Ziaza cu athur ko, sinain an Lung cu a ilawm ngaingai. Hi thil pahnih nih fiangin an Langhtermi cu Ṭhattlinnak cu a tlingin, aning piin, a dihlakin an langhter veve lo tihi asi; acheu bang le cheuchum lawng lawngin an langhter. Cucacun Krih nih Ṭhattlinnak a timi cu asi rih lo. Krih nih Ṭhattlinnak a timi ningah cun Ziaza thiang le Dawtnak kha an ipeh i an itlai.\nHi tlukin a sangmi Ṭhattlinnak hi an duh awk asi, ati. Kan si khawh loning le phak khawh loning ruah cun Hnabeidong taktak asi i Hnabeidong i rilh konak asi. Sihmansehlaw hi thil thengte hi Hnemtu le Hnangamtertu ngan bikmi asi ve fawn. Lung lawmmi tiah a timi hi Dinnak, Pathian i Duhnak a tlinhmi hi siloin hi Dinnak le Pathian i Duhnak kha Tihal le Rawlṭam bangin a duhmi asi deuh. A tlinhmi caah Lomhnak cu asi ti sisehlaw cu Lomhnak cu mizei ca hmanh zongah asi kho hnga lo; sihmansehlaw a tlinhmi caah siloin a Duhtu caah arak si deuh. Pathian i Dawtnak le Zaangfahnak thuh le kauh, a Sanning hi khuaruahhar taktak asi ko ee!\nMinung khuaruahhar kan si venak hi kan Sualnak hi siloin ṭhat kan duhnak deuhtu hi asi. Minung kan chungah Pathian nih a kan ser chihmi Ṭhatduhnak kha aum i cu Duhnak hngalh khawhnak zong kha aum fawn. Vawlei cung Minung i Tuanbia ningah, anih kha miṭha lo asi, anih kha misual asi, tiah soi awk cu tampi an um ko. Sihmansehlaw mi sawsawh kanmah bantuk cio pawl kan zohhna sicun, Ṭhatduhnak i Lungput hi an rak ngei cio ko. England ram i caṭial thiammi Pa pakhat H.G. Wells tiah an timi Pa nih a chimmi cu; „Mipa pakhat cu hlasak cu athim lo ngaimi asi ko lai, sihmansehlaw Hla duh ngaimi cu asi ko lai,“ [A man may be a bad musician and yet he passionately in love with music] tihi asi. Thomas Kempis nihin; „Minung nicun Minung nih an tuahmi thil lawng kha an hmuh khawh, Pathian nicun Minung nih an itimhnak Lungput kha ahmuh khawh,“ [man sees the deed, but God knows the intention] arak ti. Pathian nicun kan tuahmi thil a hnulei i a ithupmi le Duhnak le Tinhnak ṭhat le chiat a icawhmi kha ahmuh dih ko, cun kha lawng kha sive loin Ṭhattlinnak kan Duhnak, Sualnak le Palhnak hnu leiah arak um zungzalmi zong kha ahmuh ve fawn ko. England ram i biaceihtu Bawi, Min thang ngai pakhat a simi Pa [Sir Norman Birkett] nih misual le miṭha lo cu tampi heihmu dihhna kaw, mahhna a hmuhhna hnuin saupi aruah a chimmi Bia cu, „An nun chung vialte Ṭhattlinnak cu an duh ko i cu an Duhnak nicun diriam kho lomi Ramvaipa bantukin an hnu leiin azulh zungzalhna ko,“ [all their lives long the desire for good is at their heeds, the implacable hunter] arak ti. Misual le miṭha lo tiin Thong i thlak mihna le Thahnak tiang pek mihna hmanh nih Ṭhatnak le Duhnak cu an rak ngei ve zungzal ko. Robert Louis Stevenson ṭhiam nih; „An Nunnak a ihrawk mihna hmanh nih hlawhhlangnu Inn le mithahnak Tung cungah khan a tangmi Ṭhattlinnak cu an itlaihṭhiam ṭhiam ve ko,“ [even those who have sunk to the lowest depths ‚clutching the remnants of virtue to them in the brothel and on the scaffold’] ati. Pu David nih Biakinn sak aduh tikah Pathian nih asianh lo, sihmansehlaw a chimmi cu, „Ka Min cain Inn sak awk kha na Lung chungah aum caah mah cucu na Lung chungah na umter cu aṭha…“ ati. [ISia. 8:18]. Cucacun Pathian nih kan tuahmi thil lawng hi alomh asi lo i tling kho lo hmanh sehlaw tuah duhnak Lungput kan ngeihmi zong hi a lomhmi asi. Nu pakhat cu sual duhnak Lungput he na zoh sicun cu Nu hecun na Lung chungin na sual cang tiah Bawi Jesuh nih ati. Cu bantuk ve ṭhiam ṭhiamin thil ṭha tuah kan duhmi le tlinh khawh lomi zong hi Pathian nih a lomhṭhiam ṭhiam ve ko lai. Pu Abraham nih Pathian kha azumh i cu a Zumhnak ruangah cun Pathian nih mi ding bantukin a cohlan tiah Baibal Ca nih a kan chimh [Rom. 4:3].\nPathian i Duhnak tuah kha nan Duhnak ngan bikah a chiami cu Lung lawmmi nan va sihna dah! Pathian nih nan Duhnak cu a tlinter lai. Pathian kha a itlaihchan pengmi cu Lung lawmmi nan va sihna dah! Pathian he rem tein um i idawtnak cu nan hmuh lai. cucu tihal riamh bantuk le rawlṭam Paw khim bantuk cu asi.


Isaiah 64 (Isaiah 64)\nHakhaKawlCa kDal 64Cang\n1Zeicahdah van khi na run baoh ko lo i na rung ṭum ko lo? Tlang nih hin an in hmuh hnga i an in ṭih tuk ah a ther in an ther hnga. 2Mei lin chungah a tlokmi ti bantukin an ther hnga. Ra law na lianhngannak cu na ral hna sinah hin langhter tuah, na hmaiah miphun hna cu a ther in ther hna seh. 3Voi khat cu na rak ra i na tuah lai tiah kan ruah lomi thil ṭihnung kha na tuah hna; tlang nih an in hmuh i ṭihnak in an ther. 4Amah aa bochantu hna caah cu bantukin rian a ṭuantu Pathian cu nangmah lawnglawng na si, nangmah bantuk cu ahohmanh nih a theih zong an thei bal hna lo a hmuh zong an hmu bal hna lo. *64:4: 1Kor 2:9 5Ahmaanmi thil tuah duhnak a ngeimi kha na bawmh hna i nangmah nih cutin um hna seh ti na duhning a philh lomi cu na lawmh hna. Kan cungah na thin a rak hung, sihmanhsehlaw kan sual lengmang ṭhiam ko; kan cungah na thin a hung ko nain hlanlio piin kan sual lengmang ko. 6Kan dihlak in misual kan si, kan thil tuahmi ṭha bik kan timi hna hmanh hi puanchia fihnung an si. Kan sualnak ruangah cun hnahchawl thli nih a choihmi bantuk khi kan si. 7Ahohmanh nih thlacam in nangmah lei kan hoih lo, ahohmanh nih bawmhnak hal in kan in fuh lo. Kan sinin naa thup i kan sual ruangah na kan kaltak cang.\n8Sihmanhsehlaw Bawipa, nangmah cu kan Pa na si. Kannih cu tlak bantuk kan si i nangmah cu um sertu bantuk na si. Nangmah nih kannih cu na kan ser, 9cucaah cun kan cungah fak tuk in na thinhung hlah, kan sualnak zong zungzal in i cinken sawh hlah. Kannih cu na mi kan si, kan zaangfah ko sawh. 10Na khua thiang hna cu thetse ram bantuk an si i Jerusalem cu a rawk i ṭiaotakmi khua a si. 11Kan pu le kan pa hna nih an in thangṭhatnak hmun, hmun dawh le hmun thiang, kan Biakinn cu mei nih a hrawh cang, a nuammi kan hmun cu an rawk dih cang. 12 Bawipa, hi thil nih hin na lung an hnorsuang hrim lo maw? Zeihmanh tuah loin maw na um ko lai kan celh lo tiangin na kan inter ko lai?


USCIS Interview Tuahtupa He Kan Biaruahnak\nNai hrawng Laimi tampi thawngpang kan theih tawnmi lak ah a hman lomi tete an um ngai. Cu pin ah kan thawngpang theihmi mi tampi nih rel hna seh tiah, mi thinphanter ding in “Clickbait” caah ca a tialmi kan tam tuk. Mah pumpak in thei loin mah ruahnak a tialmi kan tam tuk. Kan Chin News pawl hi biatak deuh in ralrin in kan um ah cun a tha lai tih ka ruah. A tha mi thil, a hman mi thil le miphun cawisannak thawngpang tam loin mi kong ceihnak le mi thinphanter nak news pawl hi cu rak kan hrial piak deuh hram ko u tiah zaangfah kan nawl hna. Kha bantuk news kha “like le comment” zong pek lo i zuam hna usihlaw, an tial duh ve ti lai lo. Kan miphun kan dawt tak i kan miphun tthangcho tak seh ti kan duh le duh lo cu online chung ca kan thlahmi tete ah an lang ko hna. Kan tialmi tete hi thil tha lo asi ahcun a relmi nih kan miphun hi a hmete le a derte in kan i hmuh peng ko lai. Kan tialmi tete hi theih awk tlak le miphun a cawisantu an si ahcun, kanmah le kanmah zong a tthawn ttha deuh le Bawipa nih a umpi mi miphun kan si ti zong kan i hmuhnak ah a cang lai.\nA tu ka van ttialmi hi Chicago USCIS zungah voi 2 mi zulhnak hna in ka tonmi an si. A tu interview hna hi “Malaysia Fraud Scheme Cases” tiah auh asi. Min ai lomi le chuahni le nu le pa min ai lomi an tam ruangah asi. Interview tuahtupa hna he interview a dih hnu in bia kan i ruahmi le keimah lei in tulio thawngpang a lengmi biahalnak ka ngeihmi hna an si. A mah “permission” ka hal hnu ah ka tialmi asi. Mi pakhat ka zulhmi cu Shih-nay (immigration lawyer) a ngeimi asi i cu lawyer he cun fiang deuh tein thil sining kan hal tti.\nNews ah kan hmuh cio bantukin, a hmanmi cu\nMin, min sullam, chuahni, le nu le pa min\nMalaysia phanh ni, UN Card ngah ni\nAho nih dah Malaysia ah an in bawmh\nMalaysia ah interview an in tuah ning tete (office a umnak, nangmah na rak umnak)\nMi sin in “Identity” (min le case) na caw bal maw?\nAn bawmtu tangka na pe maw?\nMah bantuk kha biahalnak dang tete khin hal asi. A phimi nih cun, an mah le an si khawh le an theih tawk ning in an phit ko. Buainak taktak cu kan tong lo. Shih-nay a ngei lomi zong shih-nay i sawm taktak a hau tiah ka ruat lo.\nInterview tuahtupa he kan biaruah mi\nQ1. Hi bantuk interview tuah hi mi an thinphan dih. Cu pin ah a luancia mi kum 5-10 ta a si le, khua, nithla,le a cangmi thil hna ai chingchiah kho dih lomi an tampi lai. Cu pin ah, mah bantuk interview nihhin Kawlram le Malay i philh kan duhmi thil pawl kan mitthlam ah a chuah pi than dih lai.\nA: Aww asi ko. An i fiang khawh tawk lawng kan halmi hna a si ve ko. Kawlram i an rak tuarnak ko tete zong hi interview ah ka hal hna lo. A ruang cu Kawlram i an tuarnak kha an ruah than ahcun a tha lai lo kan ti ve. Cu ruangah Malaysia lio i a cangmi tete tam deuh kan hal hna.\n“Atu i kan hmuhmi hi cu, thlalang fiang lo chung i kan mui maw chialchual in kan hmuhmi bantuk khi a si, sihmanhsehlaw cu tikah cun hmaitonh tein kan hmuh lai. Atu i ka hngalhmi hi cu a cheuchum lawnglawng a si, sihmanhsehlaw cu tikah cun Pathian nih a ka hngalhnak a tlin bantukin ka hngalhnak zong a tling ve lai.” 1 Korin 13:12\nFor lyrics powerpoint, click here A Min Thiang Thangthat Uh\nA Min Thiang Thangthat Uh\n1. Kalvary tlang cung ka cuanh ah\nJesuh ka ca’h a thihnak hmun\nAn tuknak hma he kut samh in\nKa khamhtu thing cung ah an tar\nBlog, Laimi Caah, Open Letters\nMino Sunday lai asi cang le, mino upa hna meeting an thu. An mah le an mah an i zoh le hodah mino sunday ah caan hmang ding asi hnga ti sau ngai te an i ruah. Thawngtha chimtu zawn cu a lawng in an chiah, a ruang cu “Bible sianginn kaimi” hi caan tha pe ve hna usih an ti. An dihlak in an lungtlin bu tein an khrihfabu i Bible sianginn kaimi pakhat kha an thim. Bible sianginn kaimi mino te cu aa nuam tuk le a cauk vialte a van kau dih, a khup aa bil i Bawipa sinah lawmhnak bia a chim. Bible ca caang cu a zoh len i a hnu cem ah cun khrihfabu caah a siaherhmi tete hna kha a van i tial. Nu le pa le mino hna biatak tein riantuan tti khawhnak dingah mah hi thawngtha hi kan herh cem ko lai a ti. Mino Sunday ah cun a suit le a necktie aa hruk bal lomi te kha a nu nih a van pek i a chungkhar hna zong an i lawm tuk.\nPulpit cu a van phan le a tha a thir. A laiholh a chuak kho ti lo. A thin a phang. A holh a rang chin thluahmah. Upa hna nih cun an let-peih bu tein an zoh ko. Bible sianginn kaimi mino te cu mirang holh tete a van telh thluahmah cang. A note a zohnak ah ho he hmanh eye-contact a tuah kho ti lo. Bible sianginn a kai i a cawnmi vialte a van hman ko nain, mipi thinlung a laa kho lo. Mino caan hman ni asi tikah, caan le a sau tuk cang i mipi zong nih pumh dih in zei rawl kan ei lai ti lawng te an hngak cang. Nau fa tete aunak aw nih phunchimtu aw cu a van khuh thluahmah. Ka dih a hau pah cang a ti i rang ngai in minute 30 ah cun a chim duhmi a chim dih.\nPumh dih ah cun mino hna nih hman an thlak pi i na thawngtha chimmi a tha tuk an ti. Upa hna zong nih zeitluk in dah hmailei ah a biapit dang an chimh pah bu in a kut an tlaih.\nBible sianginn kaimi kan mino te cu inn ah a lawi i mah hi maw Bawipa riantuan asi ati i ai lawm ngai. Thawngtha a chimmi le a dangdang a tuah khawhmi kha a ruat i a lung cu a tling bak lo. A caan ngah than ning law cu hi bantuk tete hi kai remh bak lai ti ruahchannak te he a Bible le notes hmai te ah a thu. Zeitik ahdah thawngtha chim caan tete zong ka ngah than khawh te hnga ti aa ruahchan khawhmi caan cu a hmaikum Youth Sunday ni lawng khi asi. Mah hmanh cu an khrihfabu chung in Bible sianginn kaimi dang an um lo asi le, an mino Chairman a piangthar tuk i thawngtha chimnak caan a lak lo ah cun amah pek than te ding asi hnga.\nUpa hna bia an i ruahmi a nu nih a theihmi cu “tuchan mino hna hi laiholh zong an thiam ti lo. A chim cu an chim ve cio ko hna nain ngaih awk zong an tlak lo. Ti hin cun hmailei ah zei kan lawh te hnga kan thei lo” ti asi. A nu nih a hna tu ai phih i a fa ca tu ah thla a cam piak. A fa cu a lung rawk sual lai tiah zeihmanh a chim lo.\nKan khrihfabu cio ah hi bantuk tete hi Bible sianginn mi nih nan ton cio lai tiah ka zumh. Lai mino U.S. ah Bible sianginn a kaimi kan tam tluk in hman kan si lo caah, Pathian rian ah kan i pek khawh hnga tluk in kan i pe lo. Pathian riantuan zia le Pathian biachim zia kan thiam khawh hnga tluk in kan thiam fawn lo. Continue Reading…\nFree Guitar for fire\nVoikhat cu guitar ser a thiam tukmi pa pakhat nih mi sifak tukmi hna chungkhar kha bawmh a duh tuk hna caah, a tha tukmi guitar pakhat a pek hna. Hi guitar hi nan i chiah lai i ka sinah guitar tum nan cawng pah lai. Mah ti cun nan fanu maw nan fapa nih tangka kawl hna seh tiah a lak-ka in a pek hna. An chungkhar nih cun lawm tein an cohlan i guitar cu an inn ah an i chiah. Nain, voikhat cu an inn a kik tuk caah guitar cu meiphu to nak ding caah an khangh.\nLaksawng cu laksawng asi ko. “Free” in pek cu a si ko. Nain, Laksawng a petu nih aa ruahchanmi kha a cotu nih an tlinh lo tikah an nunnak caah hmual a ngei lo.\nFree, with our own purpose\nTuchan minung hna cu, laksawng timi cu a lak-ka in ngahmi asi caah kan duhnak paoh ah hman khawh asi tiah kan ruah. Mah bantuk za-lawnnak a um lo asi ah cun laksawng taktak asi lo kan ti. Lak-sawng in mi pakhat nih a kan pek ah cun a cotu nih a duhnak paoh ah a hmang awk asi ko ti hi vawlei mipi tampi nih an aupi mi asi.\nBianabia ah, wedding kan kal tikah mi tampi nih tangka in laksawng kan pek hna. A ruang cu an duhnak ah hmang hna seh kan ti. Tangka $100 kan tialmi chung ah “mah hi coffee dinnak lawng bak ah nan hmang lai” tiah tial usih law monu le mopa an i lawm tuk lem lai ka zum lo. Nain “Home Depot $100” gift card kan pek hna asi ah cun Home Depot bak lawngah hi laksawng hi hman khawh asi ti an theih. Pathian vel le dawtnak hi teh “tangka $100” bantukin duhnak paoh hman ding maw asi hnga? Asi lo le “Home Depot Gift Card $100” bantukin dah hmannak hmun theihter in pek kan si? Continue Reading…\nLyrics powerpoint – Ngaihthiam Ka Si\n[Ngeihthiam ka si, ka sual man vialte na cham\nLuatter ka si, thihnak na in\nNa ka tlanh ruangah\nThlarau ka chung a nung i\nThihnak in thawhter ka si cang] x2 Continue Reading…\nMirang Bible ca chungah cun “rebuke, reprove” ti’n Thlarau lei nun cawnpiaknak hi ai tial tawn. Mah biafang cu lai dictionary chung ah cun “mawhchiat” tiah leh asi. Thlarau lei than kan duh ah cun, “Rak ka mawhchiat tuah! Ka tlin lonak hi i hngal ning law, a tlingmi Pathian sinah bawmh hal tuah ning” tiah Pathian sin le thlarau hruaitu sin va kal i chim kan herh. A tling tuk in kan i hmuh ah cun kan sual tawn. A tling loin kan i hmuh lawngah kan than kho.\nKhrihfa ka rak si ka ahhin, ka zumhnak a rak der ning le ka ziazaa a tlin lo ning hi ka rak i hmuh. Thil pakhat te ka rak tuah mi cu, ka theihmi Khrihfa hruaitu hna le pastor hna sinah va kal in ka palhnak a um ah cun rak ka cawnpiak ulaw tiah ka ti hna. Aruang cu, ka Bawipa Jesuh bantuk in thianghlim tein nun ka rak duh. Kan sualnak le palhnak i hngalh lo ah cun, Bawipa sinah sual ngaihthiam hal le bawmh hal ding in thlacam ning zong kan thiam kho lo. Keimah ka mit ah a tling tuk in kai hmuh nain, Bible ca he kai tah tikah ka tlin lo ning kai hmuh. Bible ca chung ning in a ka tahtu dingah Thiang Thlarau bawmhnak le Thlarau lei in a upa deuhmi hna ruahnak tampi ka herh. Cu ruangah, cu bantuk mi hna cu hmailei thanchonak ding ah ruahchannak nganpi he ka rak fuh hna.\nKhrih Lawngah – Esther VH Sung & Elena Hniangtha Par\nDownload Powerpoint here: Khrih Lawngah\nUSCIS Interview Tuahtupa He Kan Biaruahnak - 35,856 views\nLai mino hna hi an Khrihfabu chung cio ah hmunhma an ngei maw? - 4,497 views\nKhrih Cu Ka Ca A Za (Hillsong Cover) || Dawt Len Zing - 3,244 views\n2017 Kumthar Caah Bibleca Zuh Ding Print Duhmi Caah - 2,759 views\nKhuaruahhar Vel Asi – Ah Thang - 2,164 views\nLaksawng Petu A Nawl Zulh Kan Herh - 2,055 views\nLai Mino Hna Nih Kan Nunremhnak Dingah Cawnpiak Hi Kan Hua Tuk Sual Maw? - 1,894 views\nVailamtah Ah (Hillsong Cover) || Esther VH Sung - 1,799 views\nNgeih Chiat Nak Tuarmi (Hillsong Cover) || Chicago Mino - 1,493 views\nKei Ka Luat Cang – Esther VH Sung & Homecoming - 1,270 views


Lalramliana Le Biak Rem Sung Nupa A Hmu Mi Nan Um Si Cun Arannak Thawng Kan Thanh Uh. – THLIZIL THAWNGPANG\nLalramliana Le Biak Rem Sung Nupa A Hmu Mi Nan Um Si Cun Arannak Thawng Kan Thanh Uh.\nSeptember 5, 2019 Zohnuam Asia\n#Lalramliana ( Myo Hla khua, Tahan, Kale,Myanmar), le #Biak Rem Sung ( Lung rang khua) hi nupa an s ii, China ramah riantuan tu ding in Myanmar mi an auh tawn hna i Agent thawk an si.\nMah hna nupa nih hin Myanmar ramah um ( Mizo le Falam lei unau hna) China ah riantuan ter ding in mi tampi an thlem hna i, an kal duhnak ding ah tiah an hlen hna. thla hlawh tampi nan hlawh lai, inn umnak tha an i pek hna lai, cun ei le din tha tein an i cawm hna lai, tho taktak in an i tuah hna lai tiah an chim hna i, a si nain China an va phan hnu in cun ho hmanh nih hmuh khawh asi ti lo nak hmun an chiah hna i, an i hlawh mi man zong a cheu chung long an pek hna tiah an chim, har ngai in le teima ngai in an tuan zongah an i hmeh ter mi hna cu copi bak hi meh an pe hna lo. An hlawh zong hi a thla tling an kan pek duh lo i, an phone le an ID card vialte zong anmah nih cun an khen piak hna tiah an chim.\nAn Boss le Employee hna an karlak ah an dir i, lih le hrawkhrol long te in an chim hna i Kawlram lei in riantuan tu ding hna cu an hlen hna, cheukhat labang cu an tlik khawh sual lai ti phan ah an iphone le Sumsung phone hna cu an nupa an hrawh piak hna tiah an chim fawn.\nMah riantuan tu hna chung in kan hawipa le mi dang hna cu an thinhunnak le an lungtling lonak cu an facebook ah mipi theih in an rak langter long ah an si ning hi theih an si. An nupa in Myanmar leiah riantuan tu ding va hraui dingin an kal lio a si i, cu tikah riantuan tu hna an chawrmi hna lung tling lo ruangah police cu an chim hna i, an mah nupa tlaih dingin a tu hi an kawl cuahmah lio hna a si tiah theih a si.\nKanan khuaah an i thup i, zankhat an riak i, tlaih ding in an va kal cu an tlai deuh ruangah an tlik manh i, a tu hi Mizoram lei ah zam an i timh tiah theih an si.\nMizoram lei YMA a si lo ah ramri check point pawl duty Police hna hman in tanpi in rak man kho hram hna seh ti kan hnabei a sei. Tu hi khoika ciah ahdah an va um hnga ti kan theih hna lo. Mizoram i anmah theihmi kan um sual si cun tuanvo ngeitu sinah na kan report piak cio nak lai zanngfah nawlnak kan i tuah hna. Tio, Burma lei gate-a Police duty ( falam mi) pakhat sinah an hmangthlak hi kuat an si cang.\nNote: Biahal duh mi le detail in theih a duh mi hna nih inbox si lo le Comment-ah zei tik poah ah hal khawh a si.\nFrom Lphlu Valte Kingling ( Victim)\nZangfah Nawlnak: Mah kong he petlai in biahal a duh mi nih cun Edward C.L Mawia@ Mizo Special News ah kan lakmi a si caah anmah sinah hin hal khawh a si lai.\nPrevious Post:Avoi (1) Nak Tlangcungmi Party Funtom Khuakhan Nak Meeting An Ngei\nNext Post:Salai Lung Thli Tum Hi Pu Zo Bawi Namtong A Si


Salai Ngoh Loi Nih Ram Caah A Nunnak A Pek - News and Media\nCDF-Daai ralkap Salai Ngoh Loi (Kum 20) nih 2022 May 2 ah ram le miphun ca ah a nunnak a pek. Crd – TCP. Rel chap – Kum 2 timi Zuamcawhnak (Kawl zumh ning) Ne Win Lucky No. 9 a si i Than Shwe Lucky Number cu 11. Kawl ralkap nih a tlang piin a tu in kum 2 ah thimnak ka tuah lai a ti. Thimnak tuah khawhnak ding caah Electoral system thimnak phung zong remh a timtuah cuahmah.\nCun, nihin May 2 chunhnu suimilam 1:00 ah kum 4 le thla 9 tluk lawng si mi Ko Wai Lwin Oo fanu zong SAC ralkap nih an tlaih chih tiah theih a si. Atu hi SAC ralkap hna nih an tlaih mi Ko Wai Lwin Oo chungkhar hna cu pehtlaihnak tuah khawh an si lo caah kan thin a phang tuk, tiah chungkhar he naihniam in um mi hna nih an chim.


Trump “Pathian nih America thluachuah chin lengmang seh” A bia chim mi US a hninh bak ko\nA voihkhatnak khawmpi/Convention ah Trump bia chim mi cu uar um tuk hrinhrang. Democrat pawl khawmpi/convention ah voihkhat hman an chim bal lo mi cu Trump nih a zan khatnak bak ah Pathian min a vun langter cang.\nMah Chinpage ah hin ni fatin US thawngpang 4/5 ka ttial peng caah, US thawngpang ni fatin 4/5 rel na duh ah cun mah Chinpage hi like/follow vun tuah law, US thawngpang ni fatin na rel khawh peng lai tinak a si\nNikhat ni/Monday chun Republican National Convention, Charlotte, North Carolina an ngeinak ah zeihman chim cia um lo in President Donald Trump cu hmuh a si. Mah ka hin Donald Trump cu officially in Republicans mi 300 leng nih kum 2020 ah President seat cuh ding in fehternak an tuah.\nPresident Trump Convention a lut hlan ah “Four more years” tiin fakpi in an ua “Pathian nih America thluachuah lengmang seh” ti he. President Trump nih hin Second term plans caah points 49 a ngei. RNC resolution “‘The Republican Party has and will continue to enthusiastically support the President’s America-first agenda”\nTrump, “Mah i dohnak ah hin teinak kan hmuh hrim din a si. Mah thimnak kan tuah ding mi hi US history ah a pawimawh bik mi a si lai,’ tiah a chim\nPresident Trump second term plan a hin, 2021 ‘return to normal’ plan a tel. Plan an tuah mi ah alar ngai mi cu “creating 10 million new in 10 months jobs” China ram in 1 million manufacturing jobs US lei ah thial. Tu kum Trump nih Slogan caah a hmang mi cu, “mah le biakam cu tuah hrim ding” ti asi. Crdit- US News\nBe the first to comment on "Trump “Pathian nih America thluachuah chin lengmang seh” A bia chim mi US a hninh bak ko"


Kum 70 Chung A Kan Uk Cang Mi Ralkap Hi An Hram In Phawih I,Hell Ah Thlak Ding An Si Cang.By Za Sang Cinzah. – Chintanbo\nUN nih Myanmar ram cu Syria bantuk in a cang sual lai an phang. Asinain Syria bantuk a si lai lo. NUG a nung i, hriamtlai vialte an tho i, mipi an cawl ahcun Ralkap cu an nung in tlaih colh an si te ko lai. Russia le China zong an cawl manh lai lo. April 24 ah ASEAN Submit cu Indoneasia ram ah tuah a si lai i, cu ahcun Min Aung Hliang cu kai a timh tiah Thailand ramleng vuanci nih a chim.\nMahhi ralkap dirhmi SAC hi ASEAN nih dotla ah a cohlang tinak a si lo tiah thaimcoter in an bia an peh. A kai hrim an kaiter ding a si lo nain, US House nih Min Aung Hlaing dandatnak bill cu an passed cang i, tuhi Senate ah an chuahpi cang lai.A case an tuahmi cu, Rohingya, Genocide case in sualphawt ding lam an vih. An cawlcuahmah lio a si ve.\nNUG cu Shan, Wah le AA tbk an itel rih lomi hi NUG an uar lo/ pawm lo caah si loin, anmah Shan State, Local politics chung ah thate in biaruahnak an ngei khawh rih lo caah a si lai tiah ka ruah. AA an itel lo cu, an Pu, Wah pawl mithmai an zoh bia a si lai tiah ka ruah. Min Aung Hlaing cu aa chauhsual cikcik cang.\nMyanmar ram cu, fail state dirhmun kan phan. Cozah an ser kho naisai lo. Mah lio ahhin, NUG nih Federal army an von dirh lai. Federal Army ngaingai a von dirh khawh hlan ah “People Defense Force” cu emergency in a dir lai tiah an von chim cia cang caah, People Defense Force an cawl ahcun, anmah Ralkap chung lila zong People Defense Force ah aa tthialmi an um len te lai.\nCucaah, tutan cu kum 70 chung a kan uktu ralkap, an hram in phawih in, hell ah thlak viar nak caan an phan lai tinak a si. Generation Z pawl hi zei tluk indah an lung a thian i, an nun aa dawh. An ral a that timi cu tulio buainak nih a fianter ngai. Cu lio ah kum 50 in cunglei, generation X pawl hi zeitluk indah popular le credit an uar i, hruaitu tuan hna an duh timi le zeitluk indah an ral a chiat timi a fianter ngai ve.\nKawl Ralkap Hna Nih KIA Doh Ding In Ralkap Tam Tuk An Kuat Hna Hnu In,Helicopter Zei Ma Zat Nih,KaChin Ram An Phan Cang.


Hniar Lawn Khua USDP Hruai Tu A Si Mi,Pu Phir Mawng In Cu Ni Zan Ah Hau Si Ti Theih Lo Mi Nih Bomb In An Puah. – Chintanbo\nMay 12, 2021 admin CHINNEWS 0\nMin Aung Hlaing te phu ttanh tu le dirpi tu pawl hna hi cu an caah lam pit thluahmah cang ko lai, Chin ramkulh, Hakha peng, Hniarlawn khua ah ummi Pu Phir Mawng inn cu nizan May ni 11, kum 2021 zan suimilam 100:00PM May ni 12, kum 2021 suimilam 12:00AM kar ah a ho ti theih lomi nih bomb an puah tiah thawngpaang theih a si.\nPu Phir Mawng hi USDP in Hlutdaw palai aa rak cuh vemi si nain a hlawh tling lomi si i a tu bantuk in a umnak inn bomb an puah ruangah a mah zong faak ngai in hliamhma pu, Chin ramkulh chungah Min Aung Hlaing te phu ttanh le dirpi hi cu a si kho ti lomi rian si ko cang hih!\nHi kong he pehtlai in Pu Phir Mawng nih bomb a puak hi zinglei suiilam 12:00AM hrawngah si, thil cu a dik ning tein ka chim ko lai, hi bomb puah ruangah lunghrinhmi cu ka neih ko hna, kei mah hi a tu buainak kong he pehtlai in tthim tia te zong sualnak le palhnak a neimi ka si lo.\nA si nain kei mah a ka duh lomi pawl nih a tu hi caan ttha ah an rak i laak i si ko, a ho dah an si timi le an minung zong hi Pathian nih phorzaar te ko lai lai tiah The Hakha Post ah chim. Bomb an puah hnawh ruangah a motorcycle pahnih an rawk, a motor hmun 7 in a pem hlei ah a mah zong a cal tleek.\nKei mah hi cu ho he poah aa daw vemi ka si tik ah Pathian nih a ka pekmi chiattha thleidannak thluak hi ralring tein a hmangmi le a cawlcaangmi ka si, zei ruangah ah dah an ka puah hnawh ti bel ka thei lo, kei mah leikap cun Pathian hmai lei minung hmai ah sual ningzah ding ka nei lo, hi bomb puah hnawh ruangah ka cal a tleek i hmunhnih in an ka tthit tiah Pu Phir Mawng nih cun a chim chap.


Ka nau hi zu a ding lo, kuak a zu lo nain mah tluk in velh a tawn cu ka celh lo A haa (kiakmi) cu a kheu ṭhan kho ti lai lo – Chin World News Evening\nAibur tlangvaal nih Leipi khuami Aa Kha fak tuk in an velh. Zeiruang set ah dah an velh timi bel theih a si lo. Thil sining a theihmi nih an chimning ahcun, Aibur tlangvaal nih vuak nan ngamh maw kan vua hna lai? An ti hna i Aa Kha nih vuak hmangmi kan si lo tiin a leh hna i a hnuah anmah nih an zuan hnawh tiah kan theih.\nSaya Ling Din nih cun hitihin a langhter,“Tlangval hna cu mah ka cu an va um i ka nau motor cung a tum bakin an zuan hnawh a dang khual pawl zong an velh chih hna. Ka nau pa cu thlanglei a rak zam i an va dawi i an va velh. A hawile nihcun a zam kho i a luat tiah an va ruat i an rak velh len cu an rak hmuh lo. Cuti an velh hna lio ah Fanthen lei phone an chawnh hna i Fanthen mi an rak phak in motorcycle in an zam hna,” tiah a taar.\nAn velhnak a hliamhma hi a fak ngaingai ti a si. A hliamhma kong Saya Ling Din nih hitihin a taar,“Ka nau hi zu a ding lo, kuak a zu lo nain mah tluk in velh a tawn cu ka celh lo. A haa (2) a kiak i (1) ai hnin rih i a fek than te hnga maw? A takvun cu ţhitţhan khawh asi i a hmape zong a lo kho. Asinain a haa cu a kheu than kho ti lai lo,” tiah a taar.\nAn vuakning cu hitihin a si;\nBy Saya Ling Din||Kan nau pa (Aa Kha) velh a tawng||Nizan (September 4, 2020) niah ka nau pa cu Hnaring in Himual jeep in Hakha lei an i thawh. Sentung le Tisen B kar Palang va ah an hmai kalmi an hawipa ti aa kholh lio ah an hngak i motor chungah an thu ko. Culio ah tlangval pakua an rak phan i na ngamh maw kan i vua lai tiah an rak ti len. Kanmah cu cubantuk vuak hmangmi kan si lo tiah a va leh hna. Mah hnu cun an ithawh than i Tisen B pawngah an motor cu a rawk.\nMah lio ah Hakha lei in a rami motor a rak phan i motor thilri lak dingah Hnaring lei a kalmi motor cu a zulh hna. An kal i Sentung lampial an phak ah motor cuangmi hna zun zun dingin an dir. Mah lampial ahcun kuak le tuktak an zuarnak a um rua. Tlangval hna cu mah ka cu an va um i ka nau motor cung a tum bakin an zuan hnawh a dang khual pawl zong an velh chih hna. Ka nau pa cu thlanglei a rak zam i an va dawi i an va velh. A hawile nihcun a zam kho i a luat tiah an va ruat i an rak velh len cu an rak hmuh lo. Cuti an velh hna lio ah Fanthen lei phone an chawnh hna i Fanthen mi an rak phak in motorcycle in an zam hna.\nKa nau pa cu Hnaring siizungah aa thlawp lio asi. A haa pahnih a kiak i a cal a kawi. FB hawile hna thlacam kan bawm ve u. Chirhchan: Saya Ling Din


Breaking News: UK Nih Coronavirus Thlawpnak Si A Tha Taktakmi An Hmuhchuah Cang Caah Thildang Vialte Cu An Hlonh Dih Cang Hna – Chin World News Evening\nUK cozah nih coronavirus sii a ttha taktakmi an hmuhchuah cang caah thildang vialte cu an hlonh dih cang hna tiah Health Secretary Matt Hancock nih a chim. Downing Street i biachimnak a ngeih lio ah a chimmi cu mi vialte nih faakpi in kan i zuammi sii cu University of Oxford hna nih an hmuhchuah cang. A ra laimi cacawn nilini in hman thok a si cang lai tiah Health Secretary Matt Hancock nih a chim.\nA chim rihmi cu hi sii phawtzamhnak kong he pehtlai in NHS hna nih ttuanvo an laak lai. A cozah nih a phawzamtu ding minung thong tampi an chimh cang hna nain an dihlak cun an phawzam lo kho tiah a chim chih. Labour pawl nih an chim vemi cu a cozah pawl chimmi le a taktak hi ai hlat pawh tawn tiah an ti ve.\nKhatlei kam ah UK nih hin coronavirus in sii inn ah a thi tthanmi minung 823 an ngeih tthan hna i an dihlak te ah cun minung 17,337 an tling cang. Mr Hancock nih a chim tthanmi cu hi coronavirus dohnak caah a ttha bikmi cu sii hmang in a si ko ti a si. Hi rian kan ttuannak ah hin harnak le palhnak zong tampi kan tong ko. A sinain UK hi vawlei hawi hna nak in hmai kan fong deuh. Hi rian ttuannak ah kan ram nih ramdang dang hna nak in phaisa zong tamdeuh kan hman tiah a chim.\nHi sii serchuahnak le tthanchoternak ah hin UK university pahnih nih hmai kan sat. Inperial College London le University of Oxford hna nih hmai kan sat hna i hi rian ttuannak ah hin £42.5 million bak kan hman ve. Cu vialte hnu ah vawleicung ah hi sii serchuahnak ah a pakhatnak kan phan kho ve. Cu caah thildang dang vialte cu kan hlawnh dih cang tiah a chim.\nPu Hancock nih a langhter chih rihmi cu a cozah zong nih soiselnak le ngaihchiatnak a phunphun ton a si. Hmaisuang ah a kalmi rianttuantu pawl i runvennak Personal Protective Equipment (PPE) kong zong ah soiselnak tampi a um. Hmaisuang ah a kalmi operation tuahtu hna hi an ton bal ve lomi thil a si caah a si khawhchung in i runven le (PPE) cu an herh hrimhrimmi a si. Hi rian caah hin a cozah nih siseh UK hrambunh company tampi hna zong nih an si khawhchung in dirkamh le bawmh a si. A sinain mi vialte kan khamh kho hna loh ti cu a dikmi a si tiah a chim. Ref: BBC


A voi 46nak US president thar, Joe R. Biden le Vice-president, Kamala Harris lawmhpinak ah – The Cherry Par\nBiden le Harris luhnak puai cu mitlawm te lawng an I tel kho nan a sunglawi bak. Thlacamtu zong a men lo, “Halleluiah” voihnih bak a nolh. Trump ttanhtu pawl uarci bak a si. Poem reltu nute zong a thiam bak. Gaga le Lopez zong vancung nungak ko an lo thulh. Gaga a hniphur hruk le a mui hrim a mak in a ropui ko. Biden biachim le cawlcangh dan hrim uar a um tuk. America rammi zate ca president ttuan ding ciammam. Harris te nupa le chungkhar zong hmuh an nuam. Buainak nganpi a chuak sual lai ti kan phang cio hna nan dai tein an lim khawh I hna a ngam. Mah belte cu, Trump ttanhtu cheukhat belte zan hngilh kho lo, thikai zual, rawl ei chung pillo, le rianttuan nuam loin a ummi um len dawh an si. Bawipa tu nih in hnem ko hna seh. Trump sunghdan cu US ram tuanbia ah zaangfak bik, zohchia bik, a buai bik, a fakbik, le ningzak bik a si ko ne hi. Atutan, Biden te biakam thlacam luhnak zong Trump le a minung pawl nih Capitol innpi an luhhnawh ruangah minung tampi an chuak ngam lo nan a sunglawi tthiamthiam ve ko.\nA rianttuan pi dingah a thimmi hna lak zongah nu an tor, biaknak dang zong an um fawn. Miphun dang zong an I cawh len fawn. Kei ka nuamh khunnak cu Latino, Asian nu pa 2, le US ram neitu, Native American nu an I tel vemi ruangah a si. Deb Haaland hi US ram neitu miphun (Native America) a si I Secretary of the Interior rian a tlaih lai. Neera Tanden hi India ram nu a si ve I Office of Management and Budget Director rian a tlaih ve lai. Katherine Tai hi Taiwan (Tuluk) a si I U.S. Trade Representative rian a tlaih lai. Alejandro Majorkas hi Latino a si I Secretary of Homeland Security rian a tlaih ve lai. Minak miphun (Africa) zong tampi an I tel. Bawi Jesuh vailamtahnak nih miphun thleidannak puanzar a thleh dih bang Biden cozah zongnih vunrang lawng uk duhnak thinlung cu a hrawh dih ve/a thleh dih ve. Kan umnak hmun cio in Biden le Harris cozah uknak thar cu rak lawmhpi cio hna u sih. Pathian nih thluachuah in hmang chin ko hna seh. Biden le Harris kan lawmhpi ve hna. Biden le Harris Laitlang kokek pawl zongnih an in lawmhpi ve hna. Credit: Saya Van Tum\n← 𝐓𝐫𝐮𝐦𝐩 𝐧𝐢𝐡 𝐓𝐡𝐥𝐚𝐡𝐧𝐚𝐤 𝐁𝐢𝐚 𝐚 𝐂𝐡𝐢𝐦𝐦𝐢\nPresident Trump nih White House a van chuak tak hnu minutes 10 bak ah China nih →


USA um Chinmi caah thawngpang tha bak, President Trump nih min thutnak a tuah lai. A tling tthan hoi lai ti a fiang tuk cang hi\nUSA um Chinmi caah thawngpang tha bak, President Trump nih min thutnak a tuah. A tling tthan hoi lai ti a fiang tuk cang hi. President Trump cu soiselnak le thangchiatnak in a tei khohlo mi minung a si. Amah bantuk in an soisel le thangchiat mi hi Abraham lincoln long a si lai tiah an ti mi a si.\nAbraham lincoln zong kha fakpi in soisel le thangchiat a si, natein US President ah President tha bik a si ko, cu ve bantuk in President Trump zonghi an soisel le thangchiat tuk zong ah thil tha tuah peng mi a si\nGeorge Floyd thihnk kong he pehtlaihin Black Lives Matter nih an duh ning an langter bantuk in, Amercan police nih an thil tuah mi kong ah thleng ding mi tampi an ngei, White House in Amercan police pawl hna i thlengnak ding draft cu fakpi in an buaipi. Trump , Gateway Church , Dallas, Texas, lei ah economic roundtable ,state’s reopening kong cei ding in a kal. Natein Black Lives Matter protesters pawl nih Police reforms an duh ning kong fakpi in an au pi\nPresident Trump nih rountable ah Sheriff Marian Brown, , Dallas District Attorney John Creuzot he bia ceitinak a ngei. American Police reform nak ding caah thil 4 an buaipi lio ti a chim\n1.”Step 1 nak ah cun American police pawl i thlengnak ding caah Executive Order ser a si lai. USA ram chung palik departments pawl nih an power hmang lo in dawtnak he mipi rian an ttuan lai\n2. Step 2 ah cun miphun tlawm mi le bawmh her mi pawl cu economic development lam tha kawlpiak an si lai\n3. Thleidannak um lo in Health care kalpi a si lai. 4. Miphun le miphun karlakah thleidannak um lo in, mikip caah siang inn, a khat dih in kalpi a si lai\nPresident Trump nih a chim ning ah cun, “Tu lio ah hin, American mipi caah fairness, equality & justice, a um khawhnak ding caah fakpi in lam kawl lio a si. Mi cheu cu aganda kong zong cei ti khawh lo in mah le kong long i le mah le dirhmun long zoh in kan um. Mah bantuk lungput nih hin kan ram chungah buainak fakpi a tlungter tawn mi a si,” tiin a chim. Source-MNS\nBe the first to comment on "USA um Chinmi caah thawngpang tha bak, President Trump nih min thutnak a tuah lai. A tling tthan hoi lai ti a fiang tuk cang hi"


Pathian Riantuan Mi Profet Pa Nih Nu Pakhat A Sualpi Hnu Ah A Chiatha Cu Faktuk In A Sawksam – Thechinlungnews\nPathian Riantuan Mi Profet Pa Nih Nu Pakhat A Sualpi Hnu Ah A Chiatha Cu Faktuk In A Sawksam\nIndia ramah suapiltu cu faktak in hremding an ti nain, tleihhrem buainak cu a karh chin lengmang ko. Jharkhand’s Chatra district i a um mi nuthlawi kum 50 mi cu nithum zan ah an tleihhrem. Kobna khaute i a um mi a si i amah lawngin aum.\nVengchung tlangval 3 nih an luh hnawh i a duh lo bu bak in an tleihhrem. Duhtawk in an sualpi hnuah a serh chungah thirkual saupi an luh ter i a thihnai zong tampi a chuak. An khua mipi nih an theih bak in, sizung ah an tlikpi colh i an zohkhenh cuahmah lio a si.\nSibawi nih a dirhmun cu a chia tuk e a ti. A thleihhrem tu i an min cu an tleih khawh cang i an min cu, Bablu Paswan le Bittu Paswan an si, pathumnak cu arak zam manh cang ruangah palik pawl nih tleihkhawh ding in an zuam cuahmah lio a si.\nJanuary 3 zan zong ah tleihhrem nak a rapthlak tuk mi a phan cang. Uttar Pradesh i a um mi nu upa lei deuh cu thlacam dingin khuapawng i temple ah ava kal.\nAsinan, temple chung i a um mi tlangbawi le a kuttang pa 2 nih an rak tleihhrem. An tleihhrem hnu ah a serh chung ah thirkual an hruk i a hliamhma tuar kho loin a thih phah.\nA keruh le a hnakruh zong a kiak i a chunglei hma zong a fak tuk an tii, postmortem an zohnak ah an hmuh. Tleihhrem tu pa 2 cu an tleih cang hna i a hruaitu bik tlangbawi Mahant Satya Narayan cu arak tlaumanh diam.\nAsinain, palik pawl nih an kawl tuk hnu nili zan ah ai thuh nak in chunh ah an va tleihmanh. Ai tlak ning in hremnak pekding a si. . (Indiatimes)\nBe the first to comment on "Pathian Riantuan Mi Profet Pa Nih Nu Pakhat A Sualpi Hnu Ah A Chiatha Cu Faktuk In A Sawksam"


Amen, Amen, mah bantuk thawngpang vun thei cu Amen lo in um kho a si lo\nVawlei cung ramkip inn ah kan nih erh tuk ruangah kan lungput zong a hman ti lo lio ah mah bantuk thawngpang tha vun thei cu a lawmlo mi an um lai ti zum a si lo. Tu lio ah thawngpang a lar ngai mi le thei nuam ngai mi Remdesiver kong cu a fiang cang. Damlo vialte damnak caah Pathian nih thlauchuah chin lengmang ko hram seh\nPresident Donald Trump nih Experimental Drug Ramdesiver cu coronavirus damlo pawl caah hmang ding in FDA nih a pawm cang ti a chim. Remdesivir hi President Trump zong nih a pawm cang ti a chim chap.\nMah bantuk in President Trump nih theipinak/cohlannak a tuah lio ah Vice President Mike Pence, Daniel O’Day, CEO of Gillead Sciences Inc., Stephen Hahn, commissioner of the U.S. Food and Drug Administration, & Dr. Deborah Birx, White House coronavirus response coordinator, zong an nih tel ve\nThawngtha tuk mi pakhat cu Gilead’s Chief Executive Officer Daniel O’Day nih cun mah Ramdesiver 1.5 million doses : tu ka chim duh mi cu Gilead Science le President he ttuanti in kan cungah USA mipi an dam khawhnak ding caah ttuanto tampi a um cang i, fakpi in rian kan ttuan lai. Mah damlo pawl zohkhennak ding caah kan cungah ttuanvo a um cang caah USA mipi caah 1.5 million vials of remdesivir bawmhnak kan pek lai tiah a chim.\nUSA mipi nih an her ning bantuk in fakpi in rian kan ttuan chin chin lai, FEMa le Partner dang he mah sii a her mi paoh nih an hmang khawhnak ding caah kan nih zuam chin chin lengmang lai tiah a chim.\nJournal of Virus Eradication nih a langter ning ah cun Remdesivir 10 dose hi $9 man a ni. Gilead mo “1.5 million dose stockpile of remdesivir for research” caah bawmhnak a rak pek cang\nBe the first to comment on "Amen, Amen, mah bantuk thawngpang vun thei cu Amen lo in um kho a si lo"


AA nih Chin ralzaam ca phorhmi facang tun 120 an chuh hna | The Chin Express\nPaletwa khua ah aa dormi ralzaam 1,700 leng caah phorhmi facang tun 120 cu Rakhine ralkap (AA) nih an chuh hna tiah Chin state cozah nih a ti.\nChin state Sipin Vuanci U Soe Htet nih “Paletwa ah ei awk an harsa tuk. Cu ruangah kan dirhmi ralzaam bawmhnak thilphortu committe nih Samee khua ah kan chiahmi facang an va lak. Motor pakhat cu Samee khua in March 29 zingka sml 8 hrawng in aa thawh cang.\n“Chun sml 11 hrawng ah AA he lampi ah an i tong i AA nih facang tun 120 ningin an i kalpi,” tiah a chim.\nKawl ralkap le AA kar i kahnak ruangah Paletwa peng khuami chungkhar 356 (minung 1771) cu Paletwa khua le pawngkam khua ah an i dor hna. Cun, Samee khua zongah chungkhar 707 (minung 2945) an i dor hna.\nAA nih an i lakmi facang tun 120 cu Paletwa khua le pawngkam khuate ah aa dormi ralzaam 1,771 caah an phorhmi a si.\n“AA nih tangka zong an pe hna lo. A chuh bak in an chuh ko hna. Minung zaangfahnak thinlung te he hibantuk hi cu an tuah awk si lo. Damiah tteih bak a si. Harnak a tongmi minung kha harnak an pek chin hna. An poi tuk,” tiah U Soe Htet nih a chim.\nChuhmi facang cu AA nih an pek tthan cang hna timi thawngpang a chuak nain U Soe Htet nih March 29 zaan tiangah zeithawngpang hmanh kan thei lo i facang zong kan hmu rih lo a ti.\nAA chuhmi facang tun 120 cu Paletwa peng ralzaam hna caah tiin Chin mipi le Chin state cozah i bawm in an cawkmi a si i ral ruangah an phorh khawh lo caah Samee khua ah an chiahnak thla 2 hrawng si cang.


US le Iran buainak nih Ralpi pathumnak a chuah ter kho lai ma? – Chin Celebrity\nUS le Iran buainak nih Ralpi pathumnak a chuah ter kho lai ma?\nIran nih an iuar taktakmi Major General Qasem Soleimani an thahmi cu Iran cozah cu an thin a runh taktak. An supreme leader- Ali Khamenei nih ni 3 chung ttah dingin a rammi a fial hna. Teirul kan cham hrimhrim lai tiah an ihrocer. Zei dirhmun dah an phak te lai. Zoh rihko hna usih! Credit: Zasang\n2020 thimnak ah Suu Kyi le Win Myint cu MP an i zuam than lai